Νοστιμιές από πατάτα για κάθε μέρα – Cookpad Greece\nΝοστιμιές από πατάτα για κάθε μέρα\nΟι πατάτες, τα γνωστά μας γεώμηλα, είναι βασικό comfort food του χειμώνα και συνοδεύουν πολλές φορές μέσα στην εβδομάδα το κρέας, το ψάρι ή τα λαχανικά μας. Μπορούν όμως να αποτελέσουν και το κεντρικό θέμα ενός γεύματος φτιάχνοντας ξεχωριστά και εύκολα πιάτα.\nΈχουμε να σου προτείνουμε τις εξής νοστιμιές από πατάτα: πατάτες – βαρκούλες ή jacket potatoes, πατάτες ογκρατέν, hash browns, πατατοσαλάτα, πατατόπιτα, πατατόσουπα, σπιτικός πουρές, πατάτες τηγανητές.\nΨήνεις στο φούρνο ή το φούρνο μικροκυμάτων, αδειάζεις το εσωτερικό, και μετά… ξαναγεμίζεις προσθέτοντας και καλούδια της αρεσκείας σου. Παίρνει άπειρες παραλλαγές.\nΒασικά υλικά: πατάτες, ελαιόλαδο, αλάτι, βούτυρο, τυρί κρέμα, μπέικον, blue cheese, τυρί τριμμένο\nΠαίρνει άπειρες παραλλαγές. Δες εδώ κι άλλες συνταγές για πατάτες – βαρκούλες ή jacket potatoes.\nΠατάτες Γκρατέν Ντοφινουά (Gratin dauphinois) – παραδοσιακή Γαλλική συνταγή 🇫🇷\nΝα το πούμε ελληνικά, είναι πατάτες ψητές στο φούρνο μέσα σε κρέμα γάλακτος. (Ο)γκρατέν σημαίνει ότι οι πατάτες ψήνονται από πάνω στο φούρνο και καίγονται ελαφρά ενώ μαλακώνουν εντελώς στο εσωτερικό τους – μιαμ!\nΒασικά υλικά: πατάτες, γάλα, κρέμα γάλακτος, σκόρδο, μοσχοκάρυδο, βούτυρο.\nΒρες κι άλλους τρόπους να φτιάξεις τις πατάτες ογκρατέν σου εδώ.\nHash brown σε μάφιν με μπρόκολο, καρότο και τσένταρ!\nΤηγανίτες από τριμμένη πατάτα, πολύ αγαπητές στα παιδιά κάθε ηλικίας. Αμερικάνικη συνταγή που παραδοσιακά γίνεται στο τηγάνι αλλά εδώ έχουμε την πιο εύκολη και πιο υγιεινή εκδοχή της στο φούρνο.\nΒασικά υλικά: πατάτες, μπρόκολο, καρότο, αυγό, τριμμένο τσένταρ, ελαιόλαδο\nΔες εδώ πώς φτιάχνουν τα hash browns και άλλοι φίλοι της παρέας.\nΣαλάτα με πατάτες, μανιτάρια και γαρίδες\nΠεριποιημένη πατατοσαλάτα με ντρέσινγκ ελαιόλαδου, άρωμα πορτοκαλιού, φουλ στην πρωτεΐνη και νηστίσιμη!\nΒασικά υλικά: πατάτες, μανιτάρια, γαρίδες, πορτοκάλι, μουστάρδα, λεμόνι, λάδι, μαϊντανό, άνηθο, κρεμμυδάκι\nΚι άλλες πολλές πατατοσαλάτες για όλα τα γούστα εδώ, με ελαιόλαδο, μαγιονέζα ή γιαούρτι στο ντρέσινγκ, με συνοδεία βραστών αυγών, οσπρίων, ψαρικών κ.λ.π.\nΝηστίσιμη πατατόπιτα με φύλλο κρούστας!\nΚαμιά σχέση με τις έτοιμες! Ένα πλήρες και νόστιμο γεύμα για εκείνες τις μέρες που επιλέγεις να μην φας κρέας.\nΒασικά υλικά: πατάτες, φύλλο κρούστας, κρεμμύδι, σκόρδο, πράσο, δυόσμο, πάπρικα γλυκιά, ελαιόλαδο\nΕδώ θα βρεις πολλές πατατόπιτες ακόμα με φύλλο ή χωρίς, νηστίσιμες ή αρτίσιμες.\nΓια θερμές χειμωνιάτικες ημέρες και νύχτες. Βελούδο πραγματικό!\nΒασικά υλικά: πατάτες, κρεμμύδι, λάδι, βιτάμ, θυμάρι, αλάτι, σκόρδο, τριμμένο τυρί, κρέμα γάλακτος, λεμόνι, κύβο\nΕδώ θα βρουν όλοι μια πατατόσουπα που τους ταιριάζει.\nΠουρές πατάτας με μπαχαρικά\nΒασικά υλικά: πατάτες, γάλα, βούτυρο, αλάτι, ελαιόλαδο, μπούκοβο, μοσχοκάρυδο.\nΡίξε μια ματιά στις συνταγές σπιτικού πουρέ, κάθε μια έχει τα δικά της μυρωδικά, μπαχαρικά και άλλα καλούδια.\nΞέρουμε ότι φτιάχνεις τηγανητές πατάτες! Σε αυτή τη συνταγή όμως θα βρεις το μυστικό για να τις απογειώσεις, αφράτες ψημένες μέχρι την καρδούλα εσωτερικά, τραγανές εξωτερικά!\nΠήγαινε στο σκοτεινό ντουλάπι που φυλάς τις πατάτες σου, διάλεξε μερικές και πειραματίσου με τις συνταγές με πατάτες των φίλων μας! Δεν θα το μετανιώσεις! Πριν προλάβουν να φαγωθούν οι πατατο-νοστιμιές σου, στείλε και ένα cooksnap!\nΥΓ. Και αν τύχει και αγόρασες πολλές, υπάρχει ειδικός τρόπος να καταψύξεις τις πατάτες!\nΆρθρα, Γενικά αφιερώματα\nhash brown, πατάτες, πατάτες τηγανητές, πατάτες ογκρατέν, πατατόπιτα, πατατόσουπα, πατατοσαλάτα, πουρές, jacket potatoes\nΜπέικον🥓🥓: συντήρηση και tips για το μαγείρεμα\n5 γρήγορες και νόστιμες ιδέες για να μην το πετάς!


Αυξάνονται τα κρούσματα στο Τόκιο, πιθανή νέα αναβολή! – Matchnews.gr\nΟι αποστολές των χωρών καταφθάνουν σωρηδόν στο Τόκιο, όπου την προσεχή Παρασκευή ξεκινούν και επίσημα οι Ολυμπιακοί Αγώνες.\nΩστόσο σε σημερινές δηλώσεις του ο Διευθύνων Σύμβουλος της Επιτροπής των Αγώνων άφησε ανοικτό το ενδεχόμενο μέχρι και για αναβολή!\n«Δεν μπορούμε να προβλέψουμε τι θα συμβεί με τον αριθμό των κρουσμάτων κορωνοϊού. Θα συνεχίσουμε τις συζητήσεις αν υπάρξει έξαρση κρουσμάτων.\n«Εχουμε συμφωνήσει ότι, με βάση την κατάσταση με τον κορωνοϊό, θα συγκαλέσουμε και πάλι πενταμερή διάσκεψη. Σε αυτό το σημείο, τα κρούσματα μπορεί να αυξηθούν ή να μειωθούν, οπότε θα σκεφτούμε το τι πρέπει να κάνουμε όταν προκύψει μία τέτοια κατάσταση», ήταν τα λόγια του.\nΗ κατάσταση στο Τόκιο γίνεται μέρα με την μέρα χειρότερη, καθώς τα κρούσματα που σχετίζονται με τους αθλητές αυξάνονται ενώ αρκετοί δεν έχουν μπει καν στο αεροπλάνο για την Ιαπωνία.\nΤα πρώτα κρούσματα έχουν καταγραφεί σε ποδοσφαιριστές της Νότιου Αφρικής και σε Τσεχο που ανήκει στην ομάδα Beach volley της πατρίδας του.\nRelated Topics:matchΟΛΥΜΠΙΑΚΟΙ ΑΓΩΝΕΣΤΟΚΙΟ


Ξεχωρίζει η Μπελούτσι στο «Παρκ ντε Πρενς» (photos) - Onsports.gr\nOnsports Team\t15 Απριλίου 2015, 23:15\nΞεχωρίζει η Μπελούτσι στο «Παρκ ντε Πρενς» (photos)\nΠολλές οι υψηλές παρουσίες στο ματς της Παρί Σεν Ζερμέν με τη Μπαρτσελόνα, αλλά αυτή που ξεχώρισε ήταν της εκθαμβωτικής Μόνικα Μπελούτσι!\nΕκτός από τον ομοσπονδιακό τεχνικό της Γαλλίας, Ντιντιέ Ντεσάμπ, στα επίσημα του «Παρκ Ντε Πρενς» ήταν ο πρώην πρόεδρος της χώρας, Νικολά Σαρκοζί αλλά και ο νυν πρωθυπουργός, Μανουέλ Βαλς. Όπως ήταν φυσικό, τράβηξαν πάνω τους τα βλέμματα και τα φλας των φωτογράφων. Αυτή, όμως, που πραγματικά έκλεψε την παράσταση ήταν η Μόνικα Μπελούτσι η οποία βρέθηκε στο γήπεδο και… μαγνήτισε όλα τα αντρικά μάτια!\n7 λεπτά πριν Αρμενάκας: «Είμαι εδώ για να παίξω ποδόσφαιρο»\n17 λεπτά πριν Παναθηναϊκός: «Μπήκε» ο Αρμενάκας\n25 λεπτά πριν Ήταν όλοι εκεί για το «τελευταίο αντίο» στον Τρύφωνα Καρατζά!\n37 λεπτά πριν Για την έβδομη νίκη η Γιουνάιτεντ


Sparrow, η εφαρμογή email διαθέσιμη για iPhone - Σελίδα 5 - App Store - iPhonehellas.gr\nΔημοσίευση 14/05/2012 - 14:27\nΤο sparrow αναβαθμίστηκε στην v1.2 με νέα χαρακτηριστικά:\nΌσον αφορά το θέμα που είχε προκύψει με την Apple και την υποστήριξη Push, η εταιρεία μας ενημερώνει ότι η υπηρεσία θα ενσωματωθεί σε μελλοντικό update, με ετήσια ωστόσο συνδρομή:\nΔημοσίευση 14/05/2012 - 17:08\nΜε συνδρομη;; Οτι να ναι..\nΤελοσπαντων δοκιμασε κανεις με τη νεα εκδοση το sparrow push απο το cydia; Λειτουργει;\nΔημοσίευση 19/06/2012 - 12:51\nΤο sparrow αναβαθμίστηκε στην v1.3 με νέα χαρακτηριστικά και bug fixes:\n- Folder mapping issues (Bug fix)\nΔημοσίευση 08/08/2012 - 13:45\n$3.99 για ένα push? Καλύτερα να σπρώχνω με το χέρι\nΧαχα! Τουλάχιστον γνωρίζει κανείς αν το Sparrow λύνει το bug του mail με την ενημέρωση των φακέλων στους imap λογαριασμούς? http://www.iphonehel...440#entry998440 & https://discussions....355852&tstart=0\nΤελευταία επεξεργασία από: giorgosh, 08/08/2012 - 13:47\nΔημοσίευση 08/08/2012 - 13:49\nΚαλά τι του βρίσκεται .. Της apple ειναι καλύτερο.


Biberach An Der Riss - Ξενοδοχεία\nBiberach An Der Riss: Αναζήτηση ξενοδοχείων\nΔείτε ξενοδοχεία για Biberach An Der Riss στο χάρτη\nBiberach An Der Riss: Εξερευνήστε την πόλη\nBiberach An Der Riss: Πώς είναι αυτό το μέρος;\nBiberach An Der Riss: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Biberach An Der Riss) θα βρείτε καταλύματα που ικανοποιούν τις ανάγκες όλων των ταξιδιωτών. Biberach An Der Riss: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Biberach An Der Riss), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Biberach An Der Riss) είναι εδώ με την εγγύηση χαμηλότερης τιμής μας.\nBiberach An Der Riss: Ποια είναι τα καλύτερα μέρη για τη διαμονή σας εδώ;\nΑυτή είναι η κορυφαία επιλογή των ταξιδιωτών μας για διαμονή σε αυτό το μέρος Biberach An Der Riss:\nΞενοδοχείο 4 αστέρων με 2 εξωτερικές πισίνες και 5 εσωτερικές πισίνες\n• Δωρεάν πρωινό • Δωρεάν στάθμευση • Δωρεάν WiFi • 3 εστιατόρια • Βολική τοποθεσία\nΣε αυτό το μέρος (Biberach An Der Riss) θα βρείτε 10 καταλύματα με τιμές που ξεκινούν από 40 EUR. Διαλέξτε μία από τις 34 προσφορές μας και επωφεληθείτε από εκπτώσεις έως και 20%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Biberach An Der Riss) και στη γύρω περιοχή:\n• 25 καταλύματα 3 αστέρων από 46 EUR ανά διανυκτέρευση\nBiberach An Der Riss: Τρόποι μετάβασης σε αυτό το μέρος\nBiberach An Der Riss: Ποιο είναι το πλησιέστερο αεροδρόμιο;\n• 35,4 χλμ. από το κέντρο του προορισμού (Biberach An Der Riss)\nBiberach An Der Riss: Ποιοι είναι οι πλησιέστεροι σιδηροδρομικοί σταθμοί;\n• Σταθμός Biberach an der Riss (0,5 χλμ. από το κέντρο της πόλης)\n• Σταθμός Biberach Süd (1,7 χλμ. από το κέντρο της πόλης)\nBiberach An Der Riss: Τι να δείτε και να κάνετε\nBiberach An Der Riss: Τι μπορείτε να δείτε στη γύρω περιοχή;\n• Riss (4,8 χλμ. από το κέντρο της πόλης)\n• Ναός Steinhausen (10,4 χλμ. από το κέντρο της πόλης)\n• Εκκλησία St . Cornelius und Cyprianus (13,6 χλμ. από το κέντρο της πόλης)\n• Μοναστήρι του Σούσενριντ (14 χλμ. από το κέντρο της πόλης)\nBiberach An Der Riss: Τι μπορείτε να κάνετε στη γύρω περιοχή;\n• Μουσείο Federseemuseum (13,6 χλμ. από το κέντρο της πόλης)\n• Μονοπάτι Περιπέτειας στη Φύση Wackelwald Bad Buchau (13,6 χλμ. από το κέντρο της πόλης)\n>Biberach An Der Riss: Ποια είναι η καλύτερη περίοδος για να επισκεφτείτε αυτό το μέρος;


Ρουκέτες εξερράγησαν στη Βηρυτό\nΤέσσερις άνθρωποι τραυματίστηκαν σήμερα το πρωί από την έκρηξη δύο ...\nΝέα αιματοχυσία σημειώθηκε στο Λίβανο. Μια ισχυρή έκρηξη που σημειώθηκε την Τετάρτη (02/01) στο νότιο τμήμα της Βηρυτού, στη συνοικία Χάροτ Χρικ, κόστισε τη ζωή δύο ανθρώπων. Η συνοικία, αποτελεί προπύργιο της σιιτικής οργάνωσης Χεζμπολάχ.\nΗ πρωτεύουσα του Λιβάνου έχει πληγεί από μια σειρά βομβιστικών επιθέσεων τους τελευταίους μήνες, περιλαμβανομένης μιας την περασμένη εβδομάδα η οποία σκότωσε έναν πρώην υπουργό και αντίπαλο της Χεζμπολάχ.\nΌπως μεταδίδει το ΑΠΕ-ΜΠΕ, επικαλούμενο στελέχη της αστυνομίας, αλλά και όπως μετέδωσε η τηλεόραση της Χεζμπολάχ, υπάρχουν ακόμη πολλά θύματα στη συνοικία αυτή, η οποία είναι ιδιαίτερα πυκνοκατοικημένη.\nΈκρηξη σε ανθρακωρυχείο της Κίνας\nΤον θάνατο τεσσάρων ανθρώπων προκάλεσε έκρηξη που σημειώθηκε το πρωί ...\nΠέντε νεκροί και πέντε στο νοσοκομείο από έκρηξη στο Ισραήλ\nΤουλάχιστον πέντε άνθρωποι σκοτώθηκαν σήμερα (Δευτέρα) από έκρηξη που ...\nΝεκροί και τραυματίες είναι ο τραγικός απολογισμός της έκρηξης που ...\nΔύο ισχυρές εκρήξεις με στόχο –όπως φαίνεται από τις πρώτες ενδείξεις- ...\nΈκρηξη στη Δαμασκό προκάλεσε το θάνατο εφτά ανθρώπων\nΤουλάχιστον επτά άνθρωποι σκοτώθηκαν και περίπου 15 τραυματίστηκαν σε ...\nΔυνατή έκρηξη και πυροβολισμοί στην Καμπούλ\nΔυνατή έκρηξη σημειώθηκε λίγο μετά τις 2.30 μ.μ. (ώρα Ελλάδος) στην ...


Δυτικός Άνεμος: Η μάχη ανάμεσα στον Θεό και στον αντάρτη Σατανά\nΗ ποίηση του Τζον Μίλτον για την ανθρώπινη μοίρα και την έκπτωση από τον παράδεισο\nμετ.: Αθ. Οικονόμου\nΣτον 17ο αιώνα, η αλαζονική διαχείριση πολιτικής της βασιλείας στην Αγγλία οδηγεί τη χώρα σε αιματηρό εμφύλιο πόλεμο, τον πόλεμο που γέννησε τον Λεβιάθαν του Χομπς. Τη δυναστεία των Στιούαρτ υποστηρίζουν οι ευγενείς, οι γαιοκτήμονες και οι επίσκοποι. Με το Κοινοβούλιο, το οποίο συχνά πυκνά διέλυε ο Κάρολος Α΄, συντάσσεται η αστική τάξη που δυναμώνει. Είναι η ώρα του Αρχοντα Προστάτη, του Κρόμγουελ. Πλάι του ένας φλογερός νέος, ένθερμος πατριώτης, ιδεαλιστής, ευρυμαθής, πολυταξιδεμένος, γλωσσομαθής, ο Τζον Μίλτον (1608-1674). Θα γίνει σύμβουλος, φίλος και γραμματέας του Κρόμγουελ. Ως εξαίρετος λατινομαθής, θα αναλάβει στην πράξη την εξωτερική πολιτική της Αγγλίας, κατά την ένδοξη εποχή που αποφασίζει να κατακτήσει τις θάλασσες. Οπαδός της βασιλοκτονίας, ένθερμος πουριτανός, που πιστεύει στο απόλυτο κύρος της Βίβλου και στη δυνατότητα του ανθρώπου να έρθει σε επαφή με τον Θεό χωρίς τη διαμεσολάβηση της Εκκλησίας, ο Μίλτον, που είναι μόλις επτά ετών όταν πεθαίνει ο Σαίξπηρ και στα δέκα του ήδη γράφει, θα σκορπιστεί για πολύ καιρό στη δράση από τη μια και σε έργα επικαιρικά, στρατευμένα, φλογερά, θεολογικά, πολιτικά, ιστορικά από την άλλη.\nΤαγμένος στο καλό του έθνους του, θα αγωνιστεί με πάθος για τις ιδέες του, χάνοντας σταδιακά το φως του. Ο ίδιος λέει ότι τον τύφλωσαν τα μακροσκελή πολιτικά φυλλάδια, οι αναρίθμητοι λίβελλοι που έγραφε υπηρετώντας τον Αρχοντα Προστάτη ακόμα και όταν αυτός κήρυξε την αρχή του ενός, υπηρετώντας τις ιδέες που μοιράζεται μαζί του, προετοιμάζοντας, όπως νόμιζε, το Βασίλειο του Θεού επί της γης. Οι εχθροί του πάλι θεωρούσαν την απώλεια της όρασής του θεία τιμωρία. Οπως και να έχει, ο Μίλτον, στα σαράντα του χρόνια είναι τυφλός. Στο εξής θα στηρίζεται για να γράφει στους φίλους του, στις μικρότερες κόρες του. Μετά το θάνατο του Κρόμγουελ, όλα αλλάζουν. Η Παλινόρθωση αφήνει πίσω της σωρούς τα πτώματα των Πουριτανών. Τα βιβλία του Μίλτον καίγονται στην πυρά. Ο ίδιος περνάει ένα μικρό διάστημα έγκλειστος στον Πύργο του Λονδίνου. Αποφυλακίζεται και ζει αποσυρμένος, μοναχικά. Στα τριάντα του χρόνια, όταν είχε ταξιδέψει στην Ιταλία, είχε συναντήσει τον Γαλιλαίο στη Φλωρεντία, γέροντα, υπό περιορισμό στο σπίτι του, τυφλό. Τώρα είναι και αυτός σαν τον Γαλιλαίο. Γέρος, δυο φορές χήρος, με ένα γιο και μια κόρη νεκρούς, φτωχός. Διαψευσμένος στις ελπίδες της νιότης του για έναν άλλον κόσμο, με την απειλή της σύλληψης ή και της δολοφονίας να επικρέμαται. Είχε ζήσει τον πόλεμο του Καλού ενάντια στο Κακό. Ηταν η επιλογή του. Τώρα αποφασίζει να τον γράψει. Ή μάλλον το ίδιο το έργο του επιβάλλεται, καθώς το Κακό μοιάζει να κυριαρχεί και η ανθρωπότητα να βαδίζει στον χαμό. Ξυπνάει τη νύχτα με τον νου γεμάτο εικόνες, απομνημονεύει τους στίχους του για να τους οργανώσει, μνήμες χρόνων μελέτης τρέφουν τα οράματά του, τους μνημειώδεις στίχους του: οι κόρες του αγρυπνούν και τον συντρέχουν.\nΤο 1667 ο «Χαμένος Παράδεισος», ο «Απολεσθείς Παράδεισος» όπως τον θέλει ο Αθ. Οικονόμου που πρώτη φορά μεταφράζει ολόκληρο το έργο στα ελληνικά, εκδίδεται. Με δυσκολία. Και περνάει απαρατήρητος. Επτά χρόνια αργότερα θα λάβει την τελική του μορφή, δώδεκα βιβλία (σαφής αναφορά στα κλασικά έπη) σε έναν τόμο, όπως αυτός που κρατάμε σήμερα στα χέρια μας, εικονογραφημένο με τις σπουδαίες γκραβούρες του Γκυστάβ Ντορέ, που δυο αιώνες μετά ζωντανεύει εικαστικά την παράφορη μιλτονική ενόραση, τη γεμάτη «μανία καταιγιστική».\nΟ Μίλτον πιστεύει βαθιά στο ταλέντο του, στην αξία του έργου του, που δεν θα αναγνωριστεί αμέσως. Ενα έργο για τη μάχη του Καλού με το Κακό, για την ανθρώπινη μοίρα, την έκπτωση από τον Παράδεισο, την αυτοβουλία. Ενα έργο που βουίζει από μάχες επικές, αφού στο επίκεντρό του βρίσκεται ο επαναστατημένος Σατανάς, με τον υπαρχηγό του τον Βεελζεβούλη, με τις στρατιές των δαιμόνων του και το υψηλό τους κάστρο, το πανδαιμόνιο - λέξη την οποία οφείλουμε στον Μίλτωνα, ανάμεσα στους πολλούς νεολογισμούς του, όπως και την αγγλική λέξη για την αυτοεκτίμηση, κεντρική αξία του βίου του, το self-esteem.\nΑφηγείται λοιπόν τον πόλεμο ανάμεσα στον Θεό και στον Σατανά, στους αγγέλους και τους εκπεπτωκότες αγγέλους, με τον Υιό του Θεού να φορτώνεται τις αμαρτίες του κόσμου. Δεν είναι όμως ούτε ο Θεός, ούτε ο Ιησούς, ούτε ο Γαβριήλ οι πρωταγωνιστές, ούτε ο Αδάμ και η Εύα, που η αγάπη τους είναι ό,τι τους μένει για να αντέξουν την πτώση, μια αγάπη την οποία ο Μίλτον περιγράφει με την ακρίβεια και το πάθος αυτού που δεν την έζησε. Είναι ο επαναστατημένος Σάταν, ο φωτεινότατος ηγέτης με την ασπίδα που μοιάζει με το φεγγάρι στο τηλεσκόπιο του Γαλιλαίου, ο αντάρτης που ενέπνευσε με μανία τους ρομαντικούς, με πρώτον τον Βύρωνα, και τον εξεικόνισαν ως νέο Προμηθέα. Ο Ουίλλιαμ Μπλέηκ λέει ότι ο Μίλτον κατά βάθος ήταν με τον διάβολο, αλλά δεν το ήξερε. Το βέβαιο είναι ότι ο Μίλτον, αφού απέτυχε να δημιουργήσει το εγκόσμιο βασίλειο του Θεού, μετέφερε τις εγκόσμιες συγκρούσεις στην ουράνια σφαίρα: δεν μοιάζουν άραγε τα κονκλάβια των δαιμόνων με μυστικοσυμβούλια κι ο Σατανάς που θέλει να καταλύσει την εξουσία του ενός και Παντοδύναμου Κυρίου δεν παραπέμπει στον Μίλτον τον ίδιο και τον υψηλό του φίλο;\nΟ Μίλτον φυσικά καμία αναφορά δεν κάνει σε όλα αυτά και αν ο ίδιος στήριξε τη βασιλοκτονία, τον Σατανά τον αποδοκιμάζει, γιατί έχει απέναντί του την αρχή των όντων, την ενσάρκωση του Καλού. Τι σημασία έχει όμως τι ήθελε, πώς διάβαζε ο Μίλτον το ίδιο του το έργο, όπου ο Ομηρος συναντά τον Βιργίλιο, τον Λουκρήτιο, τον Εντμουντ Σπένσερ και τον σερ Φίλιπ Σίδνεϋ, δημιουργώντας ένα έπος συγκλονιστικό όσο και ασύμμετρο, αντιφατικό, σαν τη ζωή του;\nΟ Μάλκολμ Χ το διάβαζε στη φυλακή. Ο Φίλιπ Πούλμαν, που προλόγισε μια πρόσφατη έκδοσή του, εμπνεύστηκε από αυτόν την Τριλογία του Κόσμου: ο Μίλτον, που ο Πάουντ και ο Ελιοτ τον απέρριπταν, είναι κομμάτι και της ποπ κουλτούρας και όπως φαίνεται, είτε με τη διαμάχη του Καλού με το Κακό είτε με τη μορφή του αντάρτη Σατανά, πολύ επίκαιρος. Η μετάφραση του Αθ. Οικονόμου έρχεται στην πιο κατάλληλη στιγμή και η μεταφραστική στρατηγική του παρουσιάζει μεγάλο ενδιαφέρον. Τον ευχαριστούμε.\nΤης Τιτικας Δημητρουλια, Η ΚΑΘΗΜΕΡΙΝΗ: Kυριακή, 13 Iουνίου 2010\nLabels: Μίλτον Τζον


Παραμυθοκουζίνα: Φεβρουαρίου 2015\nΑνακαλύψτε το 17ο Κιβώτιο σήμερα (27/2) στην οδό Ακαδημίας\nΌταν ο Έλγιν λήστεψε τα μάρμαρα του Παρθενώνα, τα φόρτωσε σε ένα σκάφος, τον «Μέντορα». Για κακή του τύχη ναυάγησε στη θάλασσα των Κυθήρων. Όμως ο δαιμόνιος Έλγιν κατάφερε να ανασύρει σχεδόν το σύνολο των κιβωτίων, όπου είχε τοποθετήσει τα κλοπιμαία. Μόνο ένα κιβώτιο δεν βρέθηκε ποτέ. Το 17ο.\nΤο πραγματικό ιστορικό γεγονός έδωσε την αφορμή στον Διονύση Λεϊμονή να γράψει ένα συναρπαστικό μυθιστόρημα για παιδιά, το "Το δέκατο έβδομο κιβώτιο", που κυκλοφορεί από τις εκδόσεις Πατάκη. Την ερχόμενη Παρασκευή, 27 Φεβρουαρίου, στις 19.00, στην παρουσίαση του βιβλίου που θα γίνει στον χώρο του Βιβλιοπωλείου Πατάκη, θα έχουμε την ευκαιρία να μάθουμε πολλά για την ιστορία και τις έρευνες που γίνονται ακόμη και σήμερα στα Κϋθηρα, από τον Δημήτρη Κουρκουμέλη, αρχαιολόγο της Εφορείας Ενάλιων Αρχαιοτήτων, ενώ για το βιβλίο θα μιλήσει και ο Κωνσταντίνος Μπούρας, ποιητής και κριτικός λογοτεχνίας. Αποσπάσματα θα διαβάσει ο ηθοποιός Παναγιώτης Μαρσέλος\nΒιβλιοπωλείο Πατάκη: Ακαδημίας 65, Αθήνα, τηλ.: 210.36.50.024).\n(Κείμενό μου από τον "Δρόμο" του περασμένου Σαββάτου)\nΑναρτήθηκε από kostasst στις 1:24 π.μ. Δεν υπάρχουν σχόλια:\nΑναρτήθηκε από kostasst στις 3:26 π.μ. Δεν υπάρχουν σχόλια:\nΣεμινάριο δημιουργίας παραμυθιού με πολλές εκπλήξεις!\nΟλοκληρώθηκε το πρώτος κύκλος των Σεμιναρίων δημιουργίας παραμυθιού στο Μουσείο Σχολικής Ζωής και Εκπαίδευσης. Θα κάνουμε ένα μικρό διάλειμμα και θα επιστρέψουμε ...δριμύτεροι!\nΘα έχουμε μάλιστα τη χαρά να φιλοξενήσουμε αγαπημένους συγγραφείς και εικονογράφους παιδικών βιβλίων που θα μοιραστούν μαζί μας τα παραμυθένια μυστικά τους.\nΉδη ανταποκρίθηκαν στην πρόσκλησή μας οι συγγραφείς δυο από τα πιο όμορφα παιδικά βιβλία που έχουμε διαβάσει. Οι μαθητές του σεμιναρίου θα έχουν την ευκαιρία να γνωρίσουν και να ...ανακρίνουν τη Λέλα Στρούτση (Τετάρτη 11 Μαρτίου) και τη Μαριάννα Κουμαριανού (Τετάρτη 18 Μαρτίου). Τις ευχαριστώ θερμά για την αποδοχή της πρόσκλησης. Είναι δυο και μοναδικές! (Να πω ότι αναμένονται απαντήσεις και από άλλους αγαπημένους συγγραφείς και εικονογράφους)\n2ος Κύκλος Σεμιναρίων στο Μουσείο Σχολικής Ζωής και Εκπαίδευσης\n-Θα πραγματοποιηθεί Τετάρτη (7-9.30 μμ) στις 11, 18 Μαρτίου και 1η Απριλίου\n-Τα παραμύθια των εκπαιδευόμενων που το επιθυμούν θα αναρτώνται στην ιστοσελίδα της Παραμυθοκουζίνας\n1η Συνάντηση: 11 Μαρτίου 2015, ώρα 19:00-21:30\n-Σχεδιάζοντας ένα παραμύθι. Ποια είναι τα υλικά και πως «μαγειρεύονται». Συζήτηση με εικονογράφο- συγγραφέα\n2η Συνάντηση: 18 Μαρτίου 2015, ώρα 19:00-21:30\n3η Συνάντηση: 1η Απριλίου 2015, ώρα 19:00-21:30\n-Συζήτηση- σχολιασμός από συγγραφέα και εικονογράφο\nΑναρτήθηκε από kostasst στις 9:54 π.μ. Δεν υπάρχουν σχόλια:\nΧθες (Τετάρτη) ολοκληρώσαμε τον πρώτο κύκλο των σεμιναρίων για τη δημιουργία παραμυθιού που πραγματοποιείται στο Μουσείο Σχολικής Ζωής και Εκπαίδευσης.\nΈνα από τα πιο όμορφα παραμύθια που φτιάχτηκαν ήταν αυτό της Κωνσταντίας Σιακαβάρα, το "Μαγικό αερόστατο της Αλκμήνης", που μπορείτε να απολαύσετε κι εσείς.\nΗ Κωνσταντία είναι δασκάλα του δημοτικού και τα παιδιά που την έχουν είανι σίγουρα πολύ τυχερά, όπως κι εμείς που την γνωρίσαμε.\nΓια το παραμύθι της έγραψε και τους στίχους για ένα τραγούδι που μελοποιήθηκε και ηχογραφήθηκε και μας το παρουσίασε στην τάξη.\nΣύντομα θα ξεκινήσει και ο επόμενος κύκλος τριών συναντήσεων.\nΑναρτήθηκε από kostasst στις 11:25 π.μ. Δεν υπάρχουν σχόλια:\n"Αξίζει τον κόπο να μαθαίνει ένα παιδί κλαίγοντας αυτό που μπορεί να μάθει γελώντας; Αν συγκεντρώναμε κι απ' τις πέντε ηπείρους όλα τα δάκρυα που έχουν χύσει τα παιδιά για τα λάθη της ορθογραφίας, θα αποκτούσαμε ένα ολόκληρο καταρράκτη για την παραγωγή ηλεκτρικής ενέργειας. Αλλά εγώ βρίσκω πως θα ήταν μια ενέργεια που θα είχε κοστίσει πολύ ακριβά.\nΤα λάθη είναι αναγκαία, χρήσιμα σαν το ψωμί και, συχνά, ακόα κι όμορφα: για παράδειγμα ο Πύργος της Πίζας"\nΟ Τζιάνι Ροντάρι στο εκπληκτικό "Βιβλίο με τα λάθη" που δυστυχώς είναι εξαντλημένο. Είχε κυκλοφορήσει από τις εκδόσεις "Τεκμήριο"....\nΈνα παραμύθι ακόμη από την Πηγή Γρύλλη, εκαπιδευτικό και ...μαθήτρια μου στο Σεμινάριο δημιουργία παραμυθιού στο Μουσείο Σχολικής Ζωής και Εκπαίδευσης.\nΧθες ολοκληρώθηκε ο πρώτος κύκλος.\nΛεπτομέρεις για τη συνέχεια προσεχώς.\nΟι ενδιαφερόμενοι/ ες μπορούν να απευθύνονται:\nΙστορικοί περίπατοι στην Πλάκα: Ένα παραμύθι για τον Λυσικράτη\nΣήμερα απολαύσαμε άλλη μια όμορφη μέρα στην Πλάκα (και θα ήταν πιο όμορφη αν επιτέλους κάποιος απαγόρευε την κυκλοφορία ΙΧ αυτοκινήτων -τουλάχιστον τις Κυριακές για αρχή)\nΗ βόλτα μας ξεκίνησε από το Μουσείο Σχολικής Ζωής και Εκπαίδευσης στην οδό Τριπόδων, πήγαμε στο μνημείο του Λυσικράτη, στον Άγιο Δημήτριο όπου διακόνευσε ο Αθανάσιος Διάκος, περάσαμε από τα Λουτρά των Αέρηδων, τους Αέρηδες, το Μουσείο Λαικών Μουσικών Οργάνων...\nΚάναμε ένα ταξίδι στην ισοτρία της Πλάκας και μετά, με μια όμορφη παρέα από γονείς και παιδιά φτιάξαμε ένα παραμύθι, με τη βοήθεα της Μαγικής Τράπουλας και με βάση τις στολές που φορούσαν τα παιδιά που είναι κάπως έτσι:\nΑναζητώντας την ... Ευτυχία!\nΟ Λυσικράτης θέλει να γίνει χορηγός στους Όρνιθες του Αριστοφάνη και θέλει στο Χορό να είναι και η Ευτυχία που κάνει τον Άσπρο Κύκνο. Όμως εκείνη την εποχή απαγορευόταν οι γυναίκες να παίζουν στο θέατρο και ο Λυσικράτης της είπε να μεταμφιεστεί σε άντρα. Όταν πήγε μεταμφιεσμένη στη μητέρα της εκείνη θύμωσε πολύ, την μάλωσε και της απαγόρευσε να πάιξει στο έργο.\nΗ Ευτυχία τότε έφυγε απότ ην Αθήνα κι έψαξε να βρεί μια χώρα όπου να μπορεί να χορέψει. Έτσι έφτασε στην Αίγυπτο και πήγε στη βασίλισσα Κλεοπάτρα που της έδωσε την άδεια και την πα΄ντρεψε με έναν Αιγύπτιο Αξιωματούχο.\nΌμως ο Λυσικράτης έψαχνε την Ευτυχία, όχι μόνο για να παίξει στο έργο, αλλά και γιατί ήθελε να την παντρευτεί ο γιος του. Έδωσε λεφτά σε μαι πειρατίνα για να πάει αν τη βρει. Δυστυχώς η Πειρατίνα είχε κλέψει μια τράπεζα κι έτσι ο δαιμόνιος επιθεωρητής Χρήστος τη συνέλαβε πριν φύγει για την Αίγυπτο.\nΟ Λυσικράτης έδωσε έξι μισθούς στον Επιθεωρητή για να βρεί εκείνος την Ευτυχία.\nΌταν ο Χρήστος έφτασε στην Αίγυπτο ανακάλυψε πως η Ευτυχία ήταν ήδη παντρεμένη!\nΟ Λυσικράτης έδωσε κι άλλα λεφτά στον Επιθεωρητή κι εκέινος συνέλαβε τον άντρα της Ευτυχίς και τον έβλαε στο ίδιο κελί με την Πειρατίνα. Μετά πήρε την Ευτυχία και την έφερε πίσω στην Αθήνα.\nΣτοτέλος παντρε΄τυηκε η Ευτυχία με τον γιο του Λυσικράτη και χόρεψε στους Όρνιθες που πήραν το πρώτο βραβείο κι έτσι ο Λυσικράτης έφτιαξε το μνημείοτ ου στην οδό Τριπόδων!\nΟ επόμενος περίπατός μας θα γίνει την 1η Μαρτίου. Θα συναντηθούμε στο Μουσείο Σχολικής Ζωής και Εκπάιδευσης και θα πάμε στο Μοναστηράκι\nΑναρτήθηκε από kostasst στις 9:39 π.μ. Δεν υπάρχουν σχόλια:\nΈνα ακόμη παραμύθι από ...μαθήτριά μου στο Σεμινάριο του Μουσείου Σχολικής Ζωής και Εκπάιδευσης.\nΗ κυρία Πηγή Γρύλλη, εκπαιδευτικός εμπνέεται από μια ζωγραφιά της Στεφανίας Βελδεμίρη από το Κόκκινο Παραμύθι και γράφει για τον σχολικό εκφοβισμό:\nΈνα παραμύθι που έφτιαξε η ...μαθήτρια μου και δασκάλα Κωνσταντίνα Σιακαβάρα στο πλαίσιο του Σεμιναρίου που ολοκληρώνεται την προσεχή Τετάρτη στο Μουσείο Σχολικής Ζωής και Εκπαίδευσης...\nΕίναι τόσο όμορφο να βρίσκεσαι κοντά σε ανθρώπους δημιουργικούς, με φαντασία. Μια καταπληκτική ομάδα που μου διώχνει την κούραση, με γεμίζει χαρά και μου δείχνει πόσο όμορφο είναι να μοιράζεσαι αυτό που αγαπάς....\n(Με έμπνευση από ζωγραφιά της Στεφανίας Βελδεμίρη)\nΑναρτήθηκε από kostasst στις 2:05 μ.μ. Δεν υπάρχουν σχόλια:\nΤο Megaron Plus σε συνεργασία με το ηλεκτρονικό περιοδικό για το βιβλίο Ο Αναγνώστης, διοργανώνουν μια ενδιαφέρουσα όσο και πρωτότυπη συζήτηση, με θέμα "Πώς γράφεται ένα κακό παιδικό βιβλίο" , την Τετάρτη 25 Φεβρουαρίου στις 7μμ στην αίθουσα Δημήτρης Μητρόπουλος του Μεγάρου Μουσικής Αθηνών.\nΤζίνα Καλογήρου, Καθηγήτρια ΠΤΔΕ του Πανεπιστημίου Αθηνών\nΑγγελική Γιαννικοπούλου, Αναπληρώτρια καθηγήτρια ΤΕΑΠΗ του Πανεπιστημίου Αθηνών\nΔημήτρης Χαλκιόπουλος, Γραφίστας/Σχεδιαστής οπτικής επικοινωνίας\nΕκ μέρους του «Αναγνώστη» συντονίζει η Μαρίζα Ντεκάστρο, κριτικός λογοτεχνίας για παιδιά\nΜέσα από αρνητικά αλλά και θετικά παραδείγματα θα παρουσιαστούν κρίσιμα ζητήματα που αφορούν το βιβλίο για παιδιά:\nφανερός και κρυμμένος διδακτισμός,\nαντιγραφές και έλλειψη πρωτοτυπίας,\nστερεότυπα στην πλοκή, τους χαρακτήρες και την εικονογράφηση,\nθεματολογία και μόδες,\nγραφιστικά και εκτύπωση.\nΗ αλήθεια είναι πως κυκλοφορούν δεκάδες κακά παιδικά βιβλία... Κι εγώ ο ίδιος, γράφοντας για παιδικά βιβλία στο literature.gr περνάνε μερικές φορές μεγάλα χρονικά διαστήματα, όπου διαβάζω το ένα κακό παιδικό βιβλίο πίσω από το άλλο και η στήλη μου μένει χωρίς ύλη. Κακώς ίσως έχω επιλέξει να προτείνω μόνο τα βιβλία που θεωρώ ότι έχουν αξία για τα παιδιά.\nΊσως θα έπρεπε να αλλάξω τακτική και δίπλα στις θετικές προτάσεις να έχω και τις αρνητικές...\nΑναρτήθηκε από kostasst στις 6:15 π.μ. Δεν υπάρχουν σχόλια:\nΑποκριατικός παραμυθένιος περίπατος στο Μοναστηράκι\nΤην Κυριακή 15 Φεβρουαρίου στις 12.30 σας περιμένουμε στο Μουσείο Σχολικής Ζωής και Εκπαίδευσης (Τριπόδων 23, Πλάκα) για έναν ακόμη περίπατο στο Μοναστηράκι -κατόπιν απαιτήσεως όσων δεν μπόρεσαν αν έρθουν αυτή την Κυριακή.\nΦοράμε τις στολές μας -ή ό,τι νομίζει ο καθείς- κι ετοιμαζόμαστε για ένα ακόμη ταξίδι στο χρόνο.\nΓνωρίζουμε την ισοτρία και φτιάχνουμε τα πιο διασκεδαστικά παραμύθια, που τα παίζουμε κιόλας!\nΟπότε μπορεί να δείτε τον Μπάτμαν να ταξιδεύει στη εποχή του Όθωνα, την Άριελ να τσιμπολογάει στα Τζιερτζίδικα, ένα Βαμπίρ να παίρνει τον Ηλεκτρικό κι άλλα ...τρελά!\nΤην Κυριακή που μας πέρασε πήγαμε στους Αέρηδες κι επιστρέψαμε στην εποχή του Ανδρόνικου του Κυρρήστου, όπου χάρη στον ήρωά μας τον Σπύρο και παρά τις προσπάθειες του σατανικού Ιάσονα, ο Ανδρόνικος κατάφερε να φτιάξει το ρολόι.-τους περίφημους Αέρηδες. Πήγαμε κι ως την εποχή των πειρατών, μετά στριφογυρίσαμε ως δερβίσηδες για να θυμηθούμε την εποχή που είχε λειτουργήσει ως "Τεκές" (Μουσουλμανικό Τέμενος)...\n14 Φεβρουαρίου: Μουσική και Φιλαναγνωσία στο Χαλάνδρι\nΠληροφορίες-Δηλώσεις συμμετοχής: tzava71@yahoo.gr με την ένδειξη:\nΑναρτήθηκε από kostasst στις 11:36 μ.μ. Δεν υπάρχουν σχόλια:\nΣήμερα αρχίσαμε τους περιπάτους μας στην Πλάκα στο πλαίσιο του προγράμματος που υλοποιείται απότ ην Παραμυθοκουζίνα σε συνεργασία με το Μουσείο Σχολικής Ζωής και Εκπαίδευσης\nΠερπατήσαμε στην οδό Τριπόδων που θεωρείται ο αρχαιότερος δρόμος του κόσμου.\nΚαθίσαμε στην πλαεία όπου είναι το μνημείο του Λυσικράτη, μιλήσαμε για την ιστορία του, διαβάσαμε μια ιστορία για τον Θεό Διόνυσο και μετά με τη μαγική τράπουλα των παραμυθιών φτιάξαμε μια δική μας εκδοχή της ιστορίας\nΤην ερχόμενη Κυριακή, 8 Φεβρουαρίου, σας περιμένουμε και πάλι στις 12.30 στο Μουσείο. Θα πάμε βόλτα στο Μοναστηράκι και θα μάθουμε την ιστορία της Πλατείας και των μνημείων της.\nΚωνσταντίνος και Λυσικράτης\nΟ Κωνσταντίνος ήταν ο χορηγός της Λυσιστράτης του Αριστοφάνη. Μόλις βραβεύτηκε το έργο, ο Κωνσταντίνος έβαλε έναν τρίποδα στην οδό Τριπόδων και τον αφιέρωσε στον Δία. Στο επάνω μέρος ένας γλύπτης είχε φτιάξει την αρπαγή της Ευρώπης.\nΟ Δίας χάρηκε πολύ κι έκανε ένα μαγικό δώρο στον Κωνσταντίνο.\nΜόλις ακουμπούσες μια πέτρα του μνημείου άνοιγε μια πόρτα και όταν την περνούσες μπορούσες να ταξιδέψεις στον χρόνο.\nΟ Κωνσταντίνος πήγε στο μακρινό μέλλον –στο 3015- αλλά δεν του άρεσε καθόλου κι αποφάσισε να γυρίσει πίσω.\nΌταν γύρισε πίσω στην αρχαία Αθήνα, είχε γίνει γέρος και κανείς δεν τον αναγνώριζε. Όταν ήταν μέσα στο μνημείο είχε πατήσει ένα λάθος κουμπί.\nΑναγκάστηκε να μπει πάλι μέσα και να διορθώσει το λάθος. Ξαναέγινε νέος και επέστρεψε στην Αθήνα.\nΣτο μεταξύ ο Λυσικράτης είχε θυμώσει γιατί μέχρι τότε το δικό του μνημείο ήταν το καλύτερο στην οδό Τριπόδων.\nΖήτησε τη βοήθεια του Θεού Διονύσου κι εκείνος έστειλε την Αριάδνη που με βοηθούς κάποιους ανθρώπους από το μέλλον, πιάσανε τον Κωνσταντίνο και τον …θυσίασαν!\nΜετά χαλάσανε το μνημείο κι έτσι έμεινε για πάντα μόνο το μνημείο του Λυσικράτη!\nΑναρτήθηκε από kostasst στις 7:01 π.μ. Δεν υπάρχουν σχόλια:


Πώς να πάω στο προορισμό Indian Masala στη πόλη Μοναστηράκι με Λεωφορείο, Μετρό ή Προαστιακός | Moovit\nΠώς να πάω στο προορισμό Indian Masala στη πόλη Μοναστηράκι με Λεωφορείο, Μετρό ή Προαστιακός;\nΟδηγίες προς το προορισμό Indian Masala (Μοναστηράκι) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Indian Masala\nΠώς να πάω στο προορισμό Indian Masala με Λεωφορείο?\nΑπό Σιδηροδρομικός Σταθμός Πειραιά, Πειραιώς 44 λεπτά\nΠώς να πάω στο προορισμό Indian Masala με Μετρό?\nΑπό Σιδηροδρομικός Σταθμός Πειραιά, Πειραιώς 20 λεπτά\nΠώς να πάω στο προορισμό Indian Masala με Προαστιακός?\nΑπό Σιδηροδρομικός Σταθμός Πειραιά, Πειραιώς 43 λεπτά\nΑπό Essence, Ηρακλείου 58 λεπτά\nΑπό Flocafé Espresso Room, Αμαρουσίου 46 λεπτά\nΠοιοι είναι οι πιο κοντινοί σταθμοί προς Indian Masala;\nΟι πιο κοντινοί σταθμοί προς Indian Masala είναι:\nΘησείο - Thissio είναι 158 μέτρα μακριά, 3 λεπ περπάτημα.\nΑγ. Ασωματοι - Ag. Asomatoi είναι 172 μέτρα μακριά, 3 λεπ περπάτημα.\nΜοναστηρακι - Monastiraki είναι 329 μέτρα μακριά, 5 λεπ περπάτημα.\nΘερμοπυλων - Thermopylon είναι 472 μέτρα μακριά, 7 λεπ περπάτημα.\nΑσωματων - Asomaton είναι 473 μέτρα μακριά, 7 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Indian Masala;\nΑυτές οι γραμμές Λεωφορείο σταματάνε κοντά στο προορισμό Indian Masala: 026, 035, 227.\nΠοιες γραμμές Προαστιακός σταματάνε κοντά στο προορισμό Indian Masala;\nΑυτές οι γραμμές Προαστιακός σταματάνε κοντά στο προορισμό Indian Masala: Π2, Π3Β.\nΠοιες γραμμές Μετρό σταματάνε κοντά στο προορισμό Indian Masala;\nΑυτές οι γραμμές Μετρό σταματάνε κοντά στο προορισμό Indian Masala: Μ1.\nΔημόσια Συγκοινωνία προς Indian Masala στη πόλη Μοναστηράκι\nΑναρωτιέστε πώς να φτάσετε Indian Masala στη πόλη Μοναστηράκι, Ελλάδα; Το Moovit σας βοηθάει να βρείτε τον καλύτερο τρόπο για να φτάσετε Indian Masala με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Indian Masala σε πραγματικό χρόνο.\nΨάχνετε για την πλησιέστερη στάση ή σταθμό στο Indian Masala; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΘησείο - Thissio; Αγ. Ασωματοι - Ag. Asomatoi; Μοναστηρακι - Monastiraki; Θερμοπυλων - Thermopylon; Ασωματων - Asomaton.\nΜπορείτε να φτάσετε στο Indian Masala από Λεωφορείο, Μετρό ή Προαστιακός. Αυτές είναι οι γραμμές και οι διαδρομές που έχουν στάσεις κοντά -\n(Λεωφορείο) 026, 035, 227 (Προαστιακός) Π2, Π3Β (Μετρό) Μ1\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Indian Masala από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Indian Masala, για αυτό πάνω από 720 εκατομμύρια χρήστες, συμπεριλαμβανομένων των χρηστών στη πόλη Μοναστηράκι, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nIndian Masala, Μοναστηράκι\nΠλησιέστερα αξιοθέατα γύρω από Indian Masala στη πόλη Μοναστηράκι Footballpro.Gr Ermou Kilo-Shop Greece Θησείου 18 Ερμού 120 Kilo Shop Ermou 120 Fashion Lab ΣΤΑΘΜΟΣ ΗΣΑΠ ΘΗΣΕΙΟΥ Dromeas Bikes Ermou 137 Keramikos Cemetery Athenaeum International Cultural Center & Odeon Concept Store Art & Industry Greece Ermou / Plateia Agion Asomaton Crepa Queen Γυριστρούλα (Gyristroula) Athenaum Garden Coffee Island Η Έλενα\nΠώς να πάτε σε κορυφαία αξιοθέατα στη πόλη Αθήνα με τις δημόσιες συγκοινωνίες Ολυμπιακό Χωριό Νέα Κηφισιά Πλατεία Αμαρουσίου Χαλάνδρι Moe Club A Liar Man Qahwa QCB Λόφος Πανί Εθνικό Και Καποδιστριακό Πανεπιστήμιο Αθηνών Body Trainer gym Kika Πλατεία Αττικής Δημοτικό Θέατρο Πειραιά Mondelez Greece Παλαιό Φάληρο Παραλία Λαγονησίου Σπίτι Cocktail Bar Best Friends Μαύρο Λιθάρι Café Café\nΚοντινότεροι σταθμοί προς Indian Masala στη πόλη Μοναστηράκι\nΣταθμοί Μετρό προς Indian Masala στη πόλη Μοναστηράκι\nΣταθμοί Λεωφορείο προς Indian Masala στη πόλη Μοναστηράκι\nΣταθμοί Τρόλεϊ προς Indian Masala στη πόλη Μοναστηράκι\nΠιο εύκολο να φτάσετε Indian Masala με την εφαρμογή!


Λυσάνδρου: "Νέα εποχή για τον ελληνικό ποδόσφαιρο" • Η Άποψη\nΛυσάνδρου: “Νέα εποχή για τον ελληνικό ποδόσφαιρο”\nΑπό N. Σ.\t 18:33 - 16/04/2019\nΟ νέος πρόεδρος της Super League, Μηνάς Λυσάνδρου στις πρώτες του δηλώσεις ζήτησε συσπείρωση και ευχήθηκε η εκλογή του να αποτελεί αρχή μιας νέας εποχής για τον Συνεταιρισμό.\n12:24 - 17/08/2019\n13:30 - 14/08/2019\nΟ πρόεδρος της Super League, τόνισε:\nΣτη συνέχεια αναφέρθηκε στον Μάκη Γκαγκάτση, με τον οποίο ήταν… αντίπαλοι για την προεδρία της Super League:\n«Είναι ένας άνθρωπος στον οποίο ήθελα να αναφερθώ, στον Μάκη Γκαγκάτση που είναι καλός φίλος μου και ικανότατο στέλεχος. Είμαι, βέβαιος, ότι θα λέγαμε τα ίδια πράγματα ακόμη και αν έβγαινε αυτός, είμαι βέβαιος πως θα με στηρίξει και θα έκανε και θα έλεγε τα ίδια πράγματα στη θέση μου. Αυτό δείχνει το στίγμα της επόμενης ημέρας».\n“Εμείς έχουμε το ανάστημα να μιλάμε και για τη Nonartis και για τον Πετσίτη”\nΤουρκία: Επανάληψη των εκλογών στην Κωνσταντινούπολη ζητά το κόμμα του ‘Σουλτάνου”\nΓενική είσοδο στα 10 ευρώ η Λαμία για το φιλικό με την ΑΕΚ


Παρουσία ποντιακών σωματείων τα αποκαλυπτήρια προτομής του Ν. Καπετανίδη - Ενυπόγραφα\nΕΝΥΠΟΓΡΑΦΑ, Δευτέρα 8 Μαΐου 2017 - 21:33 0 3 min read\nΠαρουσία δεκάδων Ποντιακών Σωματείων, ο δήμαρχος Αμαρουσίου, Γιώργος Πατούλης, και ο Σύλλογος Ποντίων Αμαρουσίου «Ν. Καπετανίδης» τέλεσαν τα αποκαλυπτήρια της προτομής του εθνομάρτυρα του Ποντιακού Ελληνισμού, του ηρωικού δημοσιογράφου Νίκου Καπετανίδη, τιμής ένεκεν για την προσφορά του στον Ποντιακό Ελληνισμό.\nΗ προτομή βρίσκεται στη συμβολή των οδών Διονύσου, Σκρα και Μπραχαμίου, δίπλα στην πλατεία των Εργατικών Κατοικιών, τοποθετημένη πάνω σε μαρμάρινη βάση, που προσέφερε ο Δήμος Αμαρουσίου. Το έργο φιλοτέχνησε ο γλύπτης Γκάγκικ Αλτουμιάν και αποτελεί δωρεά της κας Γεωργίας Ασιατίδου.\nΜετά την επιμνημόσυνη δέηση από τον πατέρα Λάμπρο του Ι.Ν. Κοσμά του Αιτωλού, ο δήμαρχος Αμαρουσίου, Γιώργος Πατούλης, αναφερόμενος στη ζωή και τη δράση του Νίκου Καπετανίδη σημείωσε:\n«Μελετώντας την ποντιακή ιστορία διαπιστώνουμε τη βαρύνουσα σημασία των ηθικών αξιών των Ποντίων –τόσο σε καθημερινές όσο και σε ιδιαίτερες στιγμές– που σημάδεψαν την πορεία του Ποντιακού Ελληνισμού. Ένα από τα χαρακτηριστικότερα παραδείγματα είναι η στάση του Νίκου Καπετανίδη, δημοσιογράφου κι εκδότη, στα δικαστήρια της Αμάσειας. Παρόλο που ο διαβόητος Τοπάλ Οσμάν είχε επισκεφτεί τον Νίκο Καπετανίδη στα γραφεία της εφημερίδας “Εποχή”, ώστε να τον τρομοκρατήσει και να πάψει την εθνική και αγωνιστική του δράση, εκείνος δεν λιποψύχησε στιγμή, καθώς ήταν ολόψυχα ταγμένος στη δημιουργία ποντιακού κράτους.\n»Στην απαγγελία του κατηγορητηρίου ότι αγωνιζόταν για την ανεξαρτησία του Πόντου, όχι μόνον δεν δίστασε να το παραδεχθεί, αλλά πρόσθεσε πως ήθελε την ένωση του Πόντου με την Ελλάδα.\n»Η θαρραλέα απάντηση του Νίκου Καπετανίδη προκαλεί δικαιολογημένα τον θαυμασμό. Ας μην ξεχνούμε, άλλωστε, ότι η ισχυρή αίσθηση της εθνικής ταυτότητας ήταν αυτή που διατήρησε τον ελληνισμό του Πόντου αδιάσπαστο στο πέρασμα των αιώνων. Η τελευταία του κραυγή, λίγο πριν από την αγχόνη, ήταν: “Ζήτω η Ελλάς!”.\n»Ο Νίκος Καπετανίδης με τη γενναιότητά του εξέφρασε απόλυτα τα λόγια του Περικλή στον Επιτάφιο: “εύδαιμον το ελεύθερον, το δ΄ ελεύθερον το εύψυχον”. Και ήταν μόλις 32 χρονών».\n«Σήμερα», υπογράμμισε ο κ. Πατούλης «η εθνική ανεξαρτησία είναι εξασφαλισμένη. Είναι, όμως, υπαρκτή η ανάγκη της ομοψυχίας, της αλληλεγγύης και του συλλογικού οράματος. Προσωπικότητες όπως ο Νίκος Καπετανίδης ενισχύουν την εθνική αυτοπεποίθηση με την ανάκληση της μνήμης ενός σπουδαίου παρελθόντος. Έχουμε κάθε λόγο να είμαστε περήφανοι για την κληρονομιά μας και την ευθύνη να προσπαθήσουμε ώστε να είναι περήφανα και τα δικά μας παιδιά γι΄ αυτό που θα τους κληροδοτήσουμε».\nΑκολούθησαν ομιλίες από τον πρόεδρο του Συλλόγου Ποντίων Αμαρουσίου, Δημήτρη Κοσμίδη, από την αντιπρόεδρο της Παμποντιακής Ομοσπονδίας, κα Σωτηριάδου και από την ανιψιά της δωρήτριας κα Αικατερίνη Παναγιωτοπούλου.\nΤην εκδήλωση διάνθισαν ποντιακοί χοροί και τραγούδια από τον τοπικό Ποντιακό Σύλλογο.\nΣτα αποκαλυπτήρια της εκδήλωσης παρευρέθηκαν οι αντιδήμαρχοι, Σπύρος Σταθούλης, Ρένα Χαλιώτη, Βασίλης Κόκκαλης, Κώστας Ρώτας και οι δημοτικοί σύμβουλοι, Νικόλαος Πέππας, Επαμεινώνδας Κατσιγιάννης, Δημήτρης Καρλαύτης, Ελένη Λέκκα, Στέφανος Τσιπουράκης και Δημήτρης Σμυρνής.\nΣύλλογος Ποντίων Ν.Ιωνίας «Σινώπη».\nΈνωση Ποντίων Δροσιάς.\nΈνωση Ποντίων Χαλανδρίου.\nΣύλλογος Ποντίων Αγίας Βαρβάρας «Ο Φάρος».\nΈνωση Ποντιακής Νεολαίας (ΕΝΠΟΝΕ).\nΤον συντονισμό της εκδήλωσης είχε η αντιδήμαρχος Δημοσίων Σχέσεων, Ρένα Χαλιώτη.\nTags #Αποκαλυπτήρια προτομής #Γιώργος Πατούλης #Δήμος Αμαρουσίου #Νίκος Καπετανίδης #Σύλλογος Ποντίων Αμαρουσίου «Ν. Καπετανίδης»


Άσσος, αρχαία πόλη\nΉ Άσσος ήταν αρχαία ελληνική πόλη στην περιοχή της Τρωάδας, η οποία ιδρύθηκε από Αιολείς από τη Μήθυμνα της Λέσβου, τον 10ο αιώνα π.Χ. Ήταν παράλια πόλη που βρισκόταν στις βόρειες ακτές του Αδραμυττηνού κόλπου, ακριβώς απέναντι από τη Λέσβο.\nΗ πόλη της Άσσου ιδρύθηκε στην περίοδο 1000-900 π.Χ. από Αιολείς αποίκους από την Μήθυμνα της Λέσβου. Οι έποικοι έχτισαν ένα δωρικό ναό της Αθηνάς στην κορυφή του βράχου το 530 π.Χ. Από αυτόν τον ναό ο Ερμίας από τον Αταρνέα, μαθητής του Πλάτωνα, κυβέρνησε την Άσσο, την Τρωάδα και τη Λέσβο για ένα χρονικό διάστημα, στο οποίο η πόλη γνώρισε την μεγάλη ευημερία της. (Παραδόξως, ο Ερμείας ήταν πραγματικά ο δούλος του άρχοντα του Αταρνέως). Υπό την ηγεμονία του, ενθάρρυνε τους φιλοσόφους να προσέλθουν στην πόλη. Έτσι, το 348 π.Χ. ο Αριστοτέλης ήρθε εδώ και παντρεύτηκε την ανιψιά του βασιλιά Ερμείου, την Πυθία, πριν φύγει για τη Λέσβο, τρία χρόνια αργότερα στο 345 π.Χ. Στην Άσσο, ο Σταγειρίτης φιλόσοφος (που εγκατέλειψε την πλατωνική ακαδημία Αθηνών και ήλθε εδώ με τον Ξενοκράτη), ίδρυσε μια νέα ακαδημία. Εκεί ο Αριστοτέλης ηγήθηκε μιας ομάδας φιλοσόφων και έκαναν καινοτόμες έρευνες στην ζωολογία και την βιολογία. Αυτή η «χρυσή περίοδος» της Άσσου τελείωσε αρκετά χρόνια αργότερα, όταν έφτασαν οι Πέρσες, οι οποίοι στη συνέχεια βασάνισαν τον Ερμεία μέχρι θανάτου (341 π.Χ.). Ο Αριστοτέλης, που βρισκόταν τότε στην Αθήνα, έγραψε έναν ύμνο προς τιμήν του αδικοχαμένου φίλου του Ερμεία, γεγονός που έδωσε την ευκαιρία στους Αθηναίους να τον κατηγορήσουν για "ασέβεια", επειδή οι ύμνοι γράφονταν και απευθύνονταν μόνο στους θεούς. Ο Αριστοτέλης θορυβημένος και φοβούμενος μην έχει την ίδια μεταχείριση με τον φιλόσοφο Σωκράτη δέχτηκε την πρόταση του βασιλιά της Μακεδονίας Φιλίππου Β΄ να διδάξει τον υιό του Αλέξανδρο και εγκατέλειψε την Αθήνα.\nΠεριγραφή της αρχαίας πόλης\nΤο θέατρο της αρχαίας πόλης\nΤα τείχη γύρω από την ακρόπολη έχουν μήκος τριών χιλιομέτρων και βρίσκονται πάνω σε λόφο που δεσπόζει της θάλασσας και της γης. Τόσο τα τείχη, όσο και οι πύλες κτίστηκαν σε διαφορετικό στυλ και τεχνοτροπία που προκαλούν εντύπωση. Παρεκτός του ναού της Αθηνάς, το Βουλευτήριο (που περιέχει αγαλματίδια), το θέατρο, η Στοά και η νεκρόπολη των ρωμαϊκών χρόνων είναι τα κύρια μνημεία της Άσσου. Οι πυλώνες του αρχαίου λιμανιού βρίσκονταν εκεί για πάνω από μια χιλιετία. Τελικά ίσως να πουλήθηκαν. Στις αρχές της δεκαετίας του 1900 έγινε μια προσπάθεια για να μετακινηθεί το περιεχόμενο από το ναό της Αθηνάς. Ένα μεγάλο μέρος της τέχνης έχει μεταφερθεί σε μουσεία, όπως το μουσείο του Λούβρου. Η διακόσμηση του ναού που μεταφέρθηκε, περιλαμβάνει εικόνες από μυθικά πλάσματα και εραλδικά γεγονότα.\nΠάνω στα ερείπια της αρχαίας ελληνικής πόλης βρίσκεται η σημερινή Behramkale που είναι ακόμη και σήμερα λιμάνι της Τρωάδος. Σώζονται ακόμη και σήμερα τα ερείπια του ναού της Αθηνάς. Κάτω από την απόκρημνη πλευρά του λόφου προς την θάλασσα, στα ακρογιάλια, υπάρχει ένα χωριουδάκι το Iskele (που σημαίνει προκυμαία ή αποβάθρα). Τα εστιατόρια, τα ξενοδοχεία και τα πανδοχεία είναι κτισμένα από παλαιές πέτρες οικημάτων.\nAncient Greece: Aristotle


OI ΑΓΓΕΛΟΙ ΤΩΝ ΕΛΛΗΝΩΝ: ΒΕΝΙΖΕΛΟΣ(ben) ΣΤΟΝ ΡΟΜΠΟΠΟΥΛΟ "Αν δεν το ψηφίσουμε θα πτωχεύσει η Ελλάδα"!\nΟ Ρομπόπουλος πριν λίγο στον Αυτιά μετέφερε τον εκβιασμό που του έκανε ο Βενιζέλος. "Αν δεν το ψηφίσουμε θα πτωχεύσει η Ελλάδα"! Και ετοιμάζεται να το γυρίσει υποστηρίζοντας ότι δεν αντέχει στους ώμους του τέτοιο βάρος. Η ερώτηση του Μητρόπουλου όμως ήταν όλα τα λεφτά: "Σας είπε ο Βενιζέλος τι ώρα θα πτωχεύσει; Στις 12 το βράδυ αμέσως μετά την ψηφοφορία ή στις 8 το άλλο πρωί; ή την άλλη Δευτέρα;..." Φοβερή ...\nαιχμή, μοναδική τοποθέτηση. Είναι πρώτη φορά που "εκβιάζονται" με τέτοιο τρόπο βουλευτές του Ελληνικού Κοινοβουλίου ώστε να μην εκφράσουν την ελεύθερη βούλησή τους ..


Τρεις γνωματεύσεις για τα όρια εξουσίας του Γενικού Ελεγκτή - De Jure\nHome›Νομοθετικά›Χ. ΚΛΗΡΙΔΗΣ – Γ. ΚΟΛΟΚΑΣΙΔΗΣ – Χ. ΤΡΙΑΝΤΑΦΥΛΛΙΔΗΣ\nΧ. ΚΛΗΡΙΔΗΣ – Γ. ΚΟΛΟΚΑΣΙΔΗΣ – Χ. ΤΡΙΑΝΤΑΦΥΛΛΙΔΗΣ\nΣτη σφαίρα της δημόσιας συζήτησης ανακύπτει εκ νέου το ζήτημα των συνταγματικών ορίων της εξουσίας του Γενικού Ελεγκτή. Με αφορμή το πρόσφατο «όχι» του Γιώργου Σαββίδη σε παραχώρηση φακέλων του υπουργείου Εσωτερικών στον Οδυσσέα Μιχαηλίδη, τρεις εγνωσμένου κύρους δικηγόροι «χαρτογραφούν» τις νομικές συντεταγμένες που διέπουν τον θεσμό και ορίζoυν τις αρμοδιότητές του.\nΣυνταγματικές πρόνοιες και\nΣτο Σύνταγμα και πιο συγκεκριμένα στο δεύτερο κεφάλαιο και τα άρθρα 115, 116 και 117 παραπέμπουν εξ αρχής οι τρεις έγκριτοι δικηγόροι ως προς το νομικό πλαίσιο που διέπει τον θεσμό και τις εξουσίες του Γενικού Ελεγκτή. Σχετικές, σύμφωνα με τον Χρίστο Τριανταφυλλίδη, είναι και «νομοθεσίες που ψηφίστηκαν μεταγενέστερα από τη Βουλή των Αντιπροσώπων». Ειδικότερα, όπως εξηγεί ο Χρίστος Κληρίδης «τα βασικά νομοθετήματα που ορίζουν τις αρμοδιότητες και εξουσίες του Γενικού Ελεγκτή είναι ο Νόμος 113(1)/2002 και ο Νόμος 20(1)/2004».\nΗ συζήτηση βέβαια, που φαίνεται να επανέρχεται πλέον σε τακτά χρονικά διαστήματα, περιστρέφεται και καταλήγει στο κατά πόσον είναι εφικτές και εντός συνταγματικού πλαισίου αλλαγές επί του υφιστάμενου τρόπου λειτουργίας του θεσμού. Αναπόφευκτα, το ζήτημα εμπίπτει στα όσα υπαγορεύει το ίδιο το Σύνταγμα και αφορά τα περιθώρια τροποποίησης των προαναφερθέντων προνοιών του. «Η πρώτη παράγραφος του άρθρου 115, εξαιρουμένων των εν αυτή αναφερομένων προσόντων, είναι θεμελιώδης δυνάμει του Άρθρου 182 του Συντάγματος» επισημαίνει ο κ. Κληρίδης και προσθέτει ότι «η παράγραφος 1 του Συντάγματος αφορά τον διορισμό». Τα υπόλοιπα άρθρα, συνεχίζει, «δεν είναι θεμελιώδη και άρα δυνατόν να τροποποιηθούν όπως και στο παρελθόν τροποποιήθηκαν μη θεμελιώδη άρθρα του Συντάγματος». Τονίζει, όμως, ότι «όπως προκύπτει από την παράγραφο 1 του Άρθρου 115, στην Κυπριακή Δημοκρατία, συνυπάρχουν ο Γενικός Ελεγκτής και Βοηθός του Γενικού Ελεγκτή» και ότι «τα θεσμικά αυτά όργανα δεν είναι δυνατόν να καταργηθούν». Συνεπώς, κατά τον ίδιο, «οποιαδήποτε προσπάθεια κατάργησης άμεσα ή έμμεσα ή ουσιαστικής υπόσκαψης ή αντικατάστασης των θεσμών αυτών θα προσκρούσει στην αναλλοίωτη πρώτη παράγραφο του 115 του Συντάγματος».\nΧ. Τριανταφυλλίδης: «Ο μοναδικός έλεγχος που μπορεί να υφίσταται είναι εκείνος που καθορίζει το Σύνταγμα και οι σχετικές νομοθεσίες. Αυτά τα δύο θέτουν τα όρια»\nΣύμφωνα με τον Γεώργιο Κολοκασίδη, που επίσης υποδεικνύει ότι πρόκειται για θεμελιώδη πρόνοια, η οποία δεν υπόκειται σε τροποποίηση, στη συγκεκριμένη παράγραφο (1 του 115), «αναφέρεται ότι διορίζονται από τον Πρόεδρο και τον Αντιπρόεδρο ο Γενικός Ελεγκτής και ο Βοηθός Γενικού Ελεγκτού, οι οποίοι δεν θα ανήκουν στην ίδια κοινότητα» και ότι «το ζήτημα των προσόντων μπορεί να τροποποιηθεί, αλλά όχι και οι ρητές διατάξεις της συγκεκριμένης παραγράφου». Προσθέτει δε ότι «τούτο βεβαίως επαναλαμβάνει ακριβώς τη δομή που προβλέπεται και για άλλους ανεξάρτητους θεσμούς, όπως είναι ο θεσμός του Γενικού Εισαγγελέα, όπως είναι ο Διοικητής και υποδιοικητής της Κεντρικής Τράπεζας -χρησιμοποιείται δηλαδή αυτή η δυαδική δομή, η οποία κατά κάποιο τρόπο αντικατοπτρίζει τη ‘δικοινοτική’ φυσιογνωμία του Συντάγματος». Εξελικτικά, συνεχίζει ο κ. Κολοκασίδης, «μετά την αποχώρηση των Τουρκοκυπρίων, οπότε λειτούργησε και το Δίκαιο της Ανάγκης, η εξουσία διορισμού και των Βοηθών πέρασε στον Πρόεδρο της Δημοκρατίας». Προσθέτει δε ότι, μετά τα γεγονότα του 63-64, «ακολουθήθηκαν κάποιες ιδιοτυπίες -ο Πρόεδρος δεν διόρισε βοηθό Γενικού Ελεγκτού, αλλά διορίζει βοηθό Γενικού Εισαγγελέα».\nΑναλύοντας περαιτέρω το θέμα, ο κ. Κληρίδης σημειώνει ότι «θεωρητικά είναι δυνατόν να τροποποιηθούν οι παράγραφοι 115(2) (3), 116(1), (2), (3), (4) και 117(1), (2) πλην όμως, από τη στιγμή που η ύπαρξη του θεσμού του Γενικού Ελεγκτή και του Βοηθού του είναι συνταγματικά κατοχυρωμένη, τυχόν επέμβαση στα υπόλοιπα άρθρα πολύ πιθανόν να προσκρούσουν στην παράγραφο 1 του άρθρου 115 στον βαθμό που άμεσα ή έμμεσα καθιστούν τον ρόλο τους πλεονάζον».\nΕκτός συζήτησης το Ελεγκτικό Συνέδριο\nΚατά συνέπεια, σύμφωνα με τον κ. Κληρίδη, «η δημιουργία Ελεγκτικού Συνεδρίου ή Ελεγκτικού Κολλεγίου θα είναι αντισυνταγματική, ούτε και επιτρέπεται τέτοια τροποποίηση του Συντάγματος, κάτι που στην ουσία θα καταργεί ή θα καθιστά τον θεσμό του Γενικού Ελεγκτή ή του Βοηθού του πλεονάζον». Η σύσταση Ελεγκτικού Συνεδρίου ή Ελεγκτικού Κολλεγίου, επισημαίνει ο Χρίστος Τριανταφυλλίδης, «προϋποθέτει τροποποίηση του Συντάγματος». Εξηγεί, όμως, ότι «με βάση το άρθρο 182 του Συντάγματος, Παράρτημα ΙΙΙ, το άρθρο 115, πρώτη παράγραφος, το οποίο προνοεί δια τον διορισμό Γενικού Ελεγκτή και Βοηθού Γενικού Ελεγκτή, είναι θεμελιώδες άρθρο και δεν δύναται να τροποποιηθεί».\nΓ. Κολοκασίδης: «Στο Σύνταγμα προκρίθηκε μία συγκεκριμένη αρχιτεκτονική για τους ανεξάρτητους θεσμούς και δεν μπορεί κάποιος αποσπασματικά να την αλλοιώσει»\nΟι απόψεις, πάντως, διίστανται για το κατά πόσον ενδεχόμενη αλλαγή στο σύστημα διακυβέρνησης της Ελεγκτικής Υπηρεσίας από μονοπρόσωπο διευθύνον όργανο σε τριμελές Ελεγκτικό Συνέδριο ή Ελεγκτικό Κολλέγιο θα αφορά μόνο στον Γενικό Ελεγκτή ή θα επεκτείνεται και στους λοιπούς ανεξάρτητους αξιωματούχους, ήτοι στον Κεντρικό Τραπεζίτη και στον Γενικό Εισαγγελέα. «Παρότι οι λοιπές παράγραφοι του 115 δεν ανήκουν στις θεμελιώδεις πρόνοιες, πλην όμως προβλέπεται μια ισχυρή συγκέντρωση εξουσιών σε δύο άτομα (όπως προβλέπεται για το θέμα του Γενικού Εισαγγελέα και του Κεντρικού Τραπεζίτη) και θεωρώ ότι θα είναι εσφαλμένο να γίνει μια αποδυνάμωση των αρμοδιοτήτων ή διάχυση των αρμοδιοτήτων στην περίπτωση του Γενικού Ελεγκτού, διατηρουμένης όμως της συγκέντρωσης εξουσιών στους λοιπούς ανεξάρτητους αξιωματούχους», υποστηρίζει ο κ. Κολοκασίδης.\nΤαυτόχρονα, τονίζει ότι «το Σύνταγμα προέβλεπε μία συγκέντρωση εξουσιών στα δύο άτομα για να αντικατοπτρίζεται η αυξημένη συμμετοχή της τουρκοκυπριακής κοινότητας», θεωρώντας ως εκ τούτου «άτοπο να υπάρξει επικέντρωση στον θεσμό του Γενικού Ελεγκτού και να προχωρήσουμε σε συνταγματική τροποποίηση και αποδυνάμωση των εξουσιών ειδικά του Γενικού Ελεγκτού». Τυχόν αλλαγή στο σύστημα διακυβέρνησης της Ελεγκτικής Υπηρεσίας και μόνο θα παρεκκλίνει από το πνεύμα του Συντάγματος, επισημαίνει ο κ. Κολοκασίδης, λέγοντας ότι «στο Σύνταγμα προκρίθηκε μία συγκεκριμένη αρχιτεκτονική για τους ανεξάρτητους θεσμούς και δεν μπορεί κάποιος αποσπασματικά να την αλλοιώσει».\nΑνάλογη θέση διατυπώνει και ο κ. Κληρίδης, ο οποίος αναφέρει ότι «τέτοια προσπάθεια θα δημιουργούσε κακό προηγούμενο και για τους υπόλοιπους ανεξάρτητους αξιωματούχους του κράτους, όπως τον Διοικητή της Κεντρικής Τράπεζας και τον Γενικό Εισαγγελέα», για να προσθέτει ότι «ανάλογες ρυθμίσεις για τον Γενικό Εισαγγελέα υπάρχουν στα άρθρα 112 και 118 του Συντάγματος, οι παράγραφοι των οποίων είναι επίσης θεμελιώδεις με βάση το Άρθρο 182, παράρτημα ΙΙΙ του Συντάγματος». Αντιθέτως, ο κ. Τριανταφυλλίδης αναφέρει ότι τυχόν μετατροπή στο μοντέλο διακυβέρνησης «θα αφορά μόνο τον Γενικό Ελεγκτή και Βοηθό Γενικό Ελεγκτή», καθότι «οι υπόλοιποι ανεξάρτητοι αξιωματούχοι διέπονται από άλλες συνταγματικές διατάξεις». Τονίζει, όμως, ότι «η αποτελεσματικότητα στη διοίκηση και η προστασία του θεσμού δεν εξαρτώνται σε καθοριστικό βαθμό από το μοντέλο διακυβέρνησης της Ελεγκτικής Υπηρεσίας». Όπως συμβαίνει και με πολλούς άλλους τομείς της δημόσιας διοίκησης, προσθέτει, «αυτά εξαρτώνται κυρίως από την ποιότητα των εμπλεκομένων ανθρώπων και όχι από τα μοντέλα/συστήματα διακυβέρνησης που υιοθετούνται». Επί τούτου, ο κ. Κληρίδης σημειώνει ότι, ως προς τη μέγιστη δυνατή διασφάλιση της αποτελεσματικής διοίκησης της Ελεγκτικής Υπηρεσίας και, παράλληλα, την προστασία της ανεξαρτησίας του θεσμού «το υφιστάμενο μοντέλο είναι ικανοποιητικό και αν μη τι άλλο πρέπει να ενισχυθεί».\nΠοιος… ελέγχει τον Ελεγκτή;\n«Οι εξουσίες και κατ’ επέκταση οι ενέργειες του Γενικού Ελεγκτή καθορίζονται από το Σύνταγμα και τις σχετικές με αυτόν νομοθεσίες», τονίζει ο κ. Τριανταφυλλίδης. Βάσει αυτού, σημειώνει ότι «ο μοναδικός έλεγχος που μπορεί να υφίσταται είναι εκείνος που καθορίζει το Σύνταγμα και οι σχετικές νομοθεσίες», συμπληρώνοντας ότι «αυτά τα δύο θέτουν τα όρια». Τα όσα προνοούνται εξηγεί διεξοδικά ο κ. Κληρίδης, αναφέροντας αρχικά ότι «οι ανεξάρτητοι αξιωματούχοι του Κράτους πρέπει να ενεργούν μέσα στο Συνταγματικό πλαίσιο των αρμοδιοτήτων τους ή σύμφωνα με την κείμενη νομοθεσία που τους αφορά». Συγκεκριμένα, παραπέμπει στο άρθρο 139 του Συντάγματος, όπως προσαρμόστηκε με το δίκαιο της ανάγκης, σύμφωνα με το οποίο «το Ανώτατο Δικαστήριο έχει αρμοδιότητα να αποφασίζει για θέματα σύγκρουσης ή αμφισβήτησης ή αρμοδιότητας μεταξύ οιωνδήποτε Οργάνων ή Αρχών της Δημοκρατίας εξαιρουμένων των Δικαστικών Αρχών», αλλά υπογραμμίζει ότι «οι ανεξάρτητοι αξιωματούχοι πιθανόν να μην θεωρηθούν Όργανα ή Αρχή» και «συνεπώς, οι αποφάσεις τους δεν ελέγχονται δικαστικώς». Όμως, συνεχίζει, «Όργανα ή Αρχή η οποία αρνείται να συμμορφώνεται με τις οδηγίες ή να δεχθεί τον έλεγχο του Γενικού Ελεγκτή έχει δικαίωμα να εγείρει τις θέσεις της ενώπιον Δικαστηρίου εάν και εφόσον το θέμα παραπεμφθεί ενώπιον αρμοδίου δικαστηρίου».\nΧ. Κληρίδης: «Είναι αναπόφευκτο ότι κάποιες αποφάσεις του δεν θα αρέσουν, όπως εξάλλου και κάποιες αποφάσεις του Γενικού Εισαγγελέα δεν άρεσαν»\nΥπογραμμίζοντας την ανάγκη «οι ανεξάρτητοι αξιωματούχοι να είναι ενεργοί και να λειτουργούν ως ‘φρένα’ έναντι της εκτελεστικής εξουσίας», ο κ. Κολοκασίδης αναφέρει ότι «τουλάχιστον ως έχουν τα πράγματα σήμερα, υπάρχει ένας ενεργός Γενικός Ελεγκτής, ο οποίος υπηρετεί τον ρόλο του ως ανεξάρτητος αξιωματούχος και αυτό ενισχύει μια διάχυση του ελέγχου που είναι χρήσιμη σε μια Δημοκρατία». Ως προς το ζήτημα του ελέγχου, ο κ. Κολοκασίδης υποστηρίζει ότι, «δεν ασκεί τέτοιες εξουσίες ώστε να χρειάζεται οπωσδήποτε έλεγχος πίσω από τον ελεγκτικό μηχανισμό του Γενικού Ελεγκτή, ο ρόλος του οποίου είναι ρόλος ‘φρένου’». Προς επίρρωσιν τούτου, φέρει ως παράδειγμα το πρόσφατο θέμα που ανεφύη με το νομοσχέδιο για τις κυβερνητικές εγγυήσεις. «Είναι σαφές και από το συγκεκριμένο νομοσχέδιο, αλλά και από ταυτόσημες πρόνοιες που υπάρχουν σε άλλα δύο νομοθετήματα [Περί Δημοσίων Δανείων (ΚΕΦ. 208) και Περί της Λογιστικής και Δημοσιονομικής Διαχείρισης και Χρηματοοικονομικού Ελέγχου] ότι, ουσιαστικά ο Γενικός Ελεγκτής δια της παρουσίας του και δια του εκπροσώπου του παρατηρεί και απλώς έχει δικαίωμα λόγου». Άρα, συνεχίζει, «η έννοια του ‘ελέγχου του Ελεγκτή’ δεν έχει πολύ νόημα, γιατί έτσι κι αλλιώς ο Ελεγκτής απλώς ελέγχει ο ίδιος».\nΕντός ορίων ο Οδυσσέας\nΕν είδει απάντησης στην κριτική που ασκείται στον Οδυσσέα Μιχαηλίδη ότι εκφεύγει των ορίων της εξουσίας του, ο κ. Τριανταφυλλίδης υποδεικνύει ότι «η κάθε περίπτωση η οποία αφορά ενέργεια ή απόφαση του Γενικού Ελεγκτή θα πρέπει να εξετάζεται ξεχωριστά». Επιπρόσθετα, αναφέρει ότι «αντικειμενικά ομιλούντες άπαξ και καμία ενέργεια δεν έχει ληφθεί με δεδομένη μία τέτοια εκτροπή από πλευράς του Γενικού Ελεγκτή, η λογική λέει ότι τέτοια εκτροπή δεν έχει υπάρξει». Σε γενικές γραμμές, ο Γενικός Ελεγκτής εκτελεί τα καθήκοντά του κατά νόμιμο και συνταγματικό τρόπο, σημειώνει από την πλευρά του ο κ. Κληρίδης. «Είναι αναπόφευκτο ότι κάποιες αποφάσεις του δεν θα αρέσουν, όπως εξάλλου και κάποιες αποφάσεις του Γενικού Εισαγγελέα δεν άρεσαν και είχαμε την προσπάθεια υπόσκαψής του, κάτι το οποίο άφησε στην ιστορία πλέον το γνωστό ‘ντροπή’», σχολιάζει και προσθέτει ότι «αποφάσεις επίσης του Διοικητή της Κεντρικής Τράπεζας δυνατόν να δυσαρέστησαν», παραπέμποντας μάλιστα στο πρόσφατο παράδειγμα σύγκρουσης Προέδρου και Χρυστάλλας Γιωρκάτζη και Πανίκου Δημητριάδη. «Η γνώμη μου είναι ότι οι ανεξάρτητοι αξιωματούχοι θα πρέπει να παραμείνουν ανεξάρτητοι και η αντιμετώπισή τους δεν πρέπει να επιτευχθεί με συνταγματικές μεταρρυθμίσεις ή νομοθετικές επεμβάσεις που θα διεμβολίσουν την ανεξαρτησία τους», συνεχίζει ο κ. Κληρίδης. Τονίζει, όμως, ότι «αυτό δεν σημαίνει ότι παράπονα και δημόσιες συζητήσεις και ή επικρίσεις δεν επιτρέπονται και, όπως ανέφερα, τυχόν άρνησή υποβολής σε έλεγχο δυνατόν να οδηγηθεί σε δικαστήριο προς επίλυση».\nΕίναι γεγονός, σύμφωνα με τον κ. Κληρίδη, ότι «αποφάσεις του Γενικού Ελεγκτή κάποτε είναι υπερβολικές όπως π.χ. σε σχέση με το ύψος της αμοιβής επαγγελματιών που διορίζει το Δημόσιο και οι οποίες σύμφωνα με οδηγίες του είναι ανεπίτρεπτα χαμηλές με αποτέλεσμα το Δημόσιο να δυσκολευτεί να προσελκύσει τις υπηρεσίες τους». Παρά ταύτα, υποστηρίζει ότι «αυτό δεν συνιστά λόγο εξουδετέρωσής του με νέα νομοθεσία η τροποποίηση του Συντάγματος», καθότι ο έλεγχος των ανεξάρτητων αξιωματούχων «επιτυγχάνεται μέσα από τον δημόσιο διάλογο και τη κριτική». Καταληκτικά, αναφερόμενος στον Οδυσσέα Μιχαηλίδη, αναφέρει ότι «ο ίδιος μάλιστα δυνατόν να αντιμετωπίσει και αγωγές για δυσφήμιση -ήδη εκκρεμούν κάποιες.\nΕπαναφέροντας ως παράδειγμα το ζήτημα συμμετοχής του Γενικού Ελεγκτή ή εκπροσώπου του υπό καθεστώς παρατηρητή σε επιτροπή έγκρισης κρατικών εγγυήσεων στο πλαίσιο του νομοσχεδίου που τελικά ναυάγησε, ο κ. Κολοκασίδης υποστηρίζει ότι «λαμβάνοντας υπόψιν το γεγονός ότι εξέφρασε μια άποψη μάλιστα για συμμετοχή με βάση και την πεπατημένη, καθότι προβλέπεται ανάλογος ρόλος σε άλλα νομοθετήματα, δεν βλέπω πώς μπορεί να θεωρηθεί ότι εκφεύγει του ρόλου του ή των ορίων». Το θέμα, υπογραμμίζει, «δεν είναι χαρακτηρολογικό, αλλά αν ασκεί τον ρόλο του κατά έναν ανεξάρτητο τρόπο και κατά έναν τρόπο που να αναδεικνύεται σε πλήρη έκταση ο ρόλος του, που θεωρώ ότι το πράττει». Σχολιάζοντας ότι ο Γενικός Ελεγκτής «θα μπορούσε να ασκήσει περισσότερο έλεγχο ούτως ώστε τα ζητήματα να μην διαρρέουν προς τα έξω μέχρι την ολοκλήρωση των εκθέσεων από πλευράς της Υπηρεσίας του», ο κ. Κολοκασίδης σημειώνει καταληκτικά ότι «κατά τα άλλα λειτουργεί εντός ορίων».\nTagsΓεώργιος ΚολοκασίδηςΕλεγκτικό ΣυνέδριοΟδυσσέας ΜιχαηλίδηςΧρίστος ΚληρίδηςΧρίστος Τριανταφυλλίδης\nΣτο Εφετείο εναντίον της κόρης του για ...


Υπαίθρια η Παναγία η Περλιγκού – eKefalonia\nΜε σωστές διαστάσεις φτιάχτηκε ένα παράπηγμα- αντιγραφή του ξύλινου μέρους του τέμπλου, στον αύλειο χώρο του ναού, το οποίο θα φιλοξενεί τις εικόνες όταν θα πρέπει, για να τελούνται οι ιερές τελετές\nΥπαίθρια η Παναγία η Περλιγκού\n12/07/2014 | 10:34\nΤην χτύπησαν άσχημα οι φετινοί σεισμοί την Κυρά, την Παναγία την Περλιγκού του Ληξουρίου. Οι επίτροποι με πρώτον τον Σπυρογιάννη Πρεντάνο βρήκαν προσωρινό τρόπο να στεγάσουν και να διαφυλάξουν τα ιερά κειμήλια και τις εικόνες του ιστορικού ναού. Πού είναι το κράτος….; Ο Σεπτέμβρης είναι κοντά μας!\nΈρχεται όμως και το πανηγύρι της, το ονομαστό με τις φωτιές, γι’ αυτό το λόγο ο Σπυρογιάννης Πρεντάνος έβαλε τα δυνατά του και με βοήθεια κατάφερε να ξαναστήσει υπαίθρια την εκκλησίας, κάνοντας μια απομίμηση του τέμπλου και του Ιερού. Με σωστές διαστάσεις φτιάχτηκε ένα παράπηγμα- αντιγραφή του ξύλινου μέρους του τέμπλου, στον αύλειο χώρο του ναού, το οποίο θα φιλοξενεί τις εικόνες όταν θα πρέπει, για να τελούνται οι ιερές τελετές. Λόγω που ο αύλειος χώρος του ναού είναι μεγάλος , άνετα μπορούν να γίνουν υπαίθριοι γάμοι , βαφτίσια και άλλες παρόμοιες θρησκευτικές τελετές, που θα έχουν ένα ιδιαίτερο χαραχτήρα λόγω της όμορφης κατασκευής του νέου τέμπλου και της σκιάδας των πεύκων του χώρου.\nΜια και ο φακός μου ξαφνικά αποτύπωσε το όλο σκηνικό, μια και κάποιοι φίλοι μου ψάχνουν να βρουν εκκλησία να κάμουν το γάμο τους, τους προτείνω να τελέσουν υπαίθρια το μυστήριο της ζωής του στον αύλειο χώρο της Παναγίας της Περλιγκούς!\nΠλήθος προσκυνητών από το Ληξούρι στον Αγ. Ραφαήλ στο Θιάκι\nΛιτανεία της εικόνας στην Αγία Ευφημία


Νέα απάντηση και αλήθειες...κόλαφος για τον Οικονόμου από τον Γιάννη Χαλκίδη - Elassona-City.gr - Η #1 ηλεκτρονική εφημερίδα της επαρχίας Ελάσσονας\nΜε νέα παρέμβασή του στον προσωπικό του λογαριασμό στο Facebook ο πρώην αντιδήμαρχος Ελασσόνας και νυν δημοτικός σύμβουλος Γιάννης Χαλκίδης εξέδωσε νέα ανακοίνωση προς το πρόσωπο του Προέδρου του Εμπορικού Συλλόγου Ελασσόνας Δημήτρη Οικονόμου αναφέροντας:\nΚαταρχήν θέλω να ξεκαθαρίσω πως ότι έγραψα, το έγραψα θεσμικα και αφορούν τα δύο πρόσωπα που έχω προαναφέρει στην προηγούμενη ανακοίνωση μου και κανέναν άλλον.\n"Φίλε"...Οικονόμου θα σου απαντήσω με την σειρά που απολογήθηκες σε μένα.\nΓράφεις ότι γνωρίζεις το πολιτικό μου ποιόν. Το δικό μου πολιτικό ποιόν το γνωρίζουν άπαντες σε όλη την επαρχία. Το δικό σου δεν το γνωρίζει κανείς γιατί είσαι χαμαιλέοντας. Τον καιρο αυτόν, λόγω εκλογών Εμπορικού Συλλόγου, αρχίζεις να "πρασινίζεις"... Έχασες την ψυχραιμία σου και φτάνεις να με κατηγορείς γιατί σαν ΠΑΣΟΚ στήριξα τον Νίκο Ευαγγέλου στις εκλογές. Σε ενημερώνω ότι ο Νίκος Ευαγγέλου δεν είχε χρίσμα κανενός κόμματος. Επίσης σε ενημερώνω ότι και χρίσμα να πάρει τώρα, εγώ θα είμαι μαζί του σε ότι χρίσμα και να έχει...\nΠαραπλάνησες αυτούς που σε διάβασαν, ότι τα συμφέροντα αφορούν την ιδιωτική σου επιχείρηση. Το ότι το μαγαζί σου μεταφέρθηκε εδώ και δέκα χρόνια, το γνωρίζεις ότι τουλάχιστον κάθε μήνα περνάω από το μαγαζί σου και ψωνίζω και γνωρίζω πολύ καλά που βρίσκεται. Είμαι πελάτης σου, τριάντα χρόνια τουλάχιστον. Ευτυχώς αυτόν τον καιρό η καρτέλα μου είναι στο μηδέν. Από σένα όλα να τα περιμένει κανείς...\nΑυτά που αναφέρεις που θα γίνουν στον Πεζόδρομο, πριν 2,5 χρόνια μας τα είχε παρουσιάσει ο Δήμαρχος και τότε είχες αντιρρήσεις και είπες: "Θα μιλήσω με τους μαγαζάτορες και θα σας απαντήσω". 2,5 χρόνια μετά δεν απάντησες και αποφάσισε ο Δήμαρχος να κάνει τον Πεζόδρομο. Αυτό είναι έργο της δημοτικής αρχής και όχι δικό σου. Αναφέρεις τρεις φορές ειρωνικά την φράση "Πρώην αντιδήμαρχε, νυν δημοτικέ σύμβουλε"... Ενώ η ταραχή σου δεν σε άφησε να προσέξεις ότι υπογράφω σκέτο...δημοτικός σύμβουλος! Είναι τιμή μου να είμαι δημοτικός σύμβουλος και οι σύμβουλοι έχουν τον ρόλο τους, παρά να είμαι πέντε χρόνια βλάκας-αντιδήμαρχος και να τρώω ξύλο και να με τραβάνε τα αυτιά στο γραφείο μου.\nΑυτά που λες για...υπερδημαρχία είμαι σίγουρος ότι στα όνειρά σου, αυτά βλέπεις! Αλλά επειδή είσαι δειλός και δεν τόλμησες ποτέ να πολιτευτείς, προτιμάς τη σιγουριά του μόνιμου Προέδρου του Εμπορικού. Η εμβέλειά σου φτάνει...τριακόσια μέτρα και η δικιά μου 80 χιλιόμετρα! Από Καρυά μέχρι Μεγάλο Ελευθεροχώρι! Γυρίζεις στο σπίτι, όλος χαρά και ανακοινώνεις στη σύζυγο: "Βγήκα Πρόεδρος"! Σε ρωτάει η σύζυγος: "Πόσοι υποψήφιοι ήταν;" και απαντάς όλο χαρά: "Μόνος μου ήμουνα"!\nΒάλε μια φορά υποψήφιος με αντιπάλους, να δεις την αξία σου. Δεν θα πάρεις ούτε τους ψήφους απ τον Πεζόδρομο, γιατί τώρα...θα γίνει...Πεζόδρομος!!!\nΜε ρωτάς, τις προτάσεις μου, για την περιοχή μου. Ποιος είσαι και με ποια ιδιότητα με ρωτάς, φαντασμένε υπερόπτη ξερόλα; Εγώ θα απολογηθώ σε αυτούς που με ψηφίζουν επί 20 χρόνια και με βγάζουν πάντα πρώτο ή δεύτερο. Σε οποιοδήποτε συνδυασμό χωρίς κομματικές βοήθειες, χωρίς να βάζω "100άρικα" σε φακέλους. Η οικογένειά μου και ένας φίλος είναι αυτοί που με βοηθούν. Κανένας άλλος!!!\nΤώρα θέλω να ανακοινώσεις στους πολίτες της Ελασσόνας πόσο στοίχισε το τελευταίο υπερατλαντικό ταξίδι και τι γνώσεις έφερες για την περιοχή και την ανάπτυξη του τόπου. Και να εξηγήσεις τι σχέση έχεις εσύ με εκθέσεις τροφίμων στο εξωτερικό. Μέχρι τώρα δεν ανάφερες πουθενά λεπτομέρειες εκτός από τι ωραία φαγητά και ποτά έχουν στην Αυστραλία, όλα φυσικά, τζάμπα! Σε υποπτευόντουσαν όλοι τι κάνεις, τώρα βεβαιώθηκαν!\nΤελειώνοντας σου λέω ότι εκβιασμούς δεν δέχομαι από κανέναν και σταμάτα να με απειλείς όταν είμαι...απών.\nΕπίσης σου ανακοινώνω ότι, όπου είσαι υποψήφιος εσύ στο "εμπορικό κομμάτι" δεν ξέρω τι χρώμα θα έχεις μέχρι τον Δεκέμβριο, εγώ θα είμαι στον απέναντι συνδυασμό. Να σου αποδείξω ότι μπροστά μου είσαι πολιτικός νάνος.\nΕπειδή ο κόσμος έχει καταλάβει και μένα και σένα δεν θα συνεχίσω διότι έχω πολλές δουλειές. Εγώ δεν βρήκα απ τον μπαμπά μου ούτε μαγαζιά ούτε σπίτια ούτε λεφτά. Ούτε καν γυναίκα δημοσιουπάλληλο έχω να το παίζω μάγκας. Δουλεύω από τα 14 μου...\nΑυτές είναι "φίλε" Οικονόμου οι αρμοδιότητές μου σήμερα.\nΑ...ξέχασα! Και πρώην αντιδήμαρχος\nΜε υπερπροσπάθεια σβήστηκε η φωτιά στην Συκαμινέα από την Πυροσβεστική


Vivienne Westwood: Το στυλ της Kate είναι... συνηθισμένο - Celeb Style - Μόδα | Cosmo.gr\nVivienne Westwood: Το στυλ της Kate είναι... συνηθισμένο\nΔημοσίευση 09 /08 /2011 12:30\nΤελ. ανανέωση 09 /08 /2011 12:36\nΩς "σιδηρά κυρία" της βρετανικής μόδας η σχεδιάστρια Vivienne Westwood μάλλον κάτι ξέρει από στυλ και σίγουρα δε φοβάται να εκφράσει τη γνώμη της δημοσίως.\nΑυτή τη φορά, η γνωστή σχεδιάστρια έστρεψε, μάλλον καλοπροαίρετα, τα "βέλη" της εναντίον της δούκισσας του Cambridge, Kate, για το στυλ και το μακιγιάζ της οποίας δεν είπε και τα καλύτερα.\n"Συνηθισμένες"... αυτή ήταν η λέξη που επέλεξε για να χαρακτηρίσει τις στυλιστικές επιλογές της "πριγκίπισσας", σημειώνοντας πως το στυλ που θα έπρεπε να έχει θα ήταν όχι της "καθημερινής γυναίκας" αλλά της "εκθαμβωτικής, ανεξάρτητα από το πού κάνει τα ψώνια της".\nΤο "μεγάλο πρόβλημα" ωστόσο στο στυλ της, η 70χρονη σχεδιάστρια το εντόπισε στο μακιγικάζ, λέγοντας χαρακτηριστικά, ότι "είναι πολύ σκληρό. Η σκληρή γραμμή γύρω από τα μάτια, δημιουργεί ένα πολύ σκληρό αποτέλεσμα".\nΗ Westwood δεν είναι η πρώτη που σχολίασε το "βαρύ" μακιγιάζ της Δούκισσας. Σε πρόσφατη συνέντευξή τους, οι Viktor & Rolf εξέφρασαν τη γνώμη, ότι θα ήθελαν να τη δουν να αναδεικνύει τη φυσική της ομορφιά, αφήνοντας στην άκρη το eyeliner της.\n"Λιγότερο eyeliner. Πολύ λιγότερο. Και πολύ λιγότερο μαλλί", είπαν χαρακτηριστικά.\nΗ Kate επιμελείται αυτοπροσώπως το μακιγιάζ της, ακόμα και την ημέρα του γάμου της με τον πρίγκιπα William, που παρακολούθησαν περίπου 2 δισεκατομμύρια άνθρωποι στον κόσμο!\nΤο ίδιο κάνει και σε κάθε δημόσια εμφάνισή της, επίσημη ή όχι. Στο πρόσφατο μάλιστα ταξίδι του ζεύγους στον Καναδά, μαζί της ταξίδεψε η προσωπική της κομμώτρια, αλλά ούτε στυλίστας ούτε μακιγιέζ...


Φακοί Κεφαλής LED - Λοιπές Δοκιμές - AstroVox\nΔημοσιεύτηκε Μάρτιος 4, 2010\nΟνοματεπώνυμο: Γιώργος Παπανδρέου\nΦακοί Κεφαλής LED: Ένα χρήσιμο βοήθημα\nΟι φακοί τεχνολογίας led έχουν πια κατακλείσει το εμπόριο, και δικαίως, αφού αποδίδουν ικανοποιητικά σε ένταση φωτός, ενώ παράλληλα διαθέτουν εξαιρετική αυτονομία, σε σχέση με τους αντίστοιχους με τους κλασσικούς λαμπτήρες πυρακτώσεως. Μάλιστα, τα τελευταία χρόνια έχουν κυκλοφορήσει ευρέως φακοί κεφαλής led, που είναι πολύ πρακτικοί για κάθε είδους δραστηριότητα, επειδή αφήνουν τα χέρια του χρήστη ελεύθερα. Μεταξύ αυτών υπάρχουν και κάποια μοντέλα που διαθέτουν κόκκινο led φωτισμό. Εύλογα διερωτάται κανείς, αν θα μπορούσαν να χρησιμοποιηθούν από τους ερασιτέχνες αστρονόμους κατά τις νυχτερινές εξορμήσεις τους.\nΜια γρήγορη απάντηση στο παραπάνω ερώτημα θα ήταν, ναι, αλλά όχι με τον τρόπο που ίσως νομίσατε, όσοι από εσάς δεν έχετε ήδη χρησιμοποιήσει έναν τέτοιο φακό. Κι αυτό γιατί οι κόκκινοι φακοί κεφαλής led, όπως ήδη ειπώθηκε, έχουν κατασκευαστεί για γενική και όχι για αστρονομική χρήση. Το φως τους, παρότι κόκκινο, είναι ισχυρότερο από αυτό που χρησιμοποιούμε κατά τις παρατηρήσεις μας, για να διαβάζουμε τους χάρτες και τα βιβλία μας, ή για να επιλέγουμε τα προσοφθάλμιά μας. Η χρησιμότητά τους έγκειται στο εξής: Αν τύχει να φθάσουμε στον τόπο της παρατήρησης με καθυστέρηση και η παρατήρηση έχει ήδη ξεκινήσει, θα πρέπει να βγάλουμε και να στήσουμε τον εξοπλισμό μας δημιουργώντας όσο γίνεται λιγότερη αναστάτωση στους διπλανούς μας, που ήδη παρατηρούν. Τότε ένας κόκκινος φακός κεφαλής led, στραμμένος προς τα κάτω, κυριολεκτικά μας «λύνει τα χέρια», αφού μας επιτρέπει να λειτουργούμε ελεύθερα φωτίζοντας τον χώρο μας με επαρκή κόκκινο φωτισμό. Ο φωτισμός αυτός είναι ιδανικός και για να ψάχνουμε αντικείμενα που έπεσαν στο έδαφος, λχ μέσα στα χόρτα. Δεν είναι λίγες οι φορές που κάτι τυχαίνει να πέσει κάτω και τότε μια ήρεμη και απολαυστική βραδιά μετατρέπεται σε βασανιστική κι εκνευριστική, μέχρι να εντοπίσουμε το αντικείμενο που έπεσε. Την ίδια ή και μεγαλύτερη σημασία αποκτά η χρήση αυτού του φακού κατά το τέλος της παρατήρησης, όταν κουρασμένοι μαζεύουμε τον εξοπλισμό μας. Τότε, το μόνο που θέλουμε είναι να «τελειώνουμε» για να φύγουμε, γιαυτό τα χέρια μας πρέπει να είναι ελεύθερα και να κινούνται γρήγορα. Αν μάλιστα τύχει να μαζεύουν τον εξοπλισμό τους και όλοι οι υπόλοιποι ερασιτέχνες την ίδια ώρα, τότε, αντί για κόκκινο φως, μπορούμε να χρησιμοποιήσουμε την ισχυρότερη δέσμη λευκού φωτός του φακού μας και να λειτουργήσουμε ακόμα καλύτερα.\nΑυτά έχοντας συγκεντρώσει από την εμπειρία μου, σκέφτηκα, αφενός, να τα μοιραστώ μαζί σας, αφετέρου, να σας παρουσιάσω τους παρακάτω δύο φακούς κεφαλής που διαθέτω, υπό μορφή σύντομου συγκριτικού test. Πρόκειται για έναν καινούργιο, της Duracell, που απέκτησα πρόσφατα, αναζητώντας έναν φακό κεφαλής για μόνιμη τοποθέτηση στο αυτοκίνητό μου, και έναν σχετικά παλιό, της Energizer, που αγόρασα πέρυσι. Τον Energizer, τον χρησιμοποιώ κατά τις παρατηρήσεις μου και είμαι πολύ ευχαριστημένος από την απόδοση, την οικονομία και την αντοχή του. Ας πάμε όμως να τους δούμε από κοντά.\nΓΕΝΙΚΗ ΠΕΡΙΓΡΑΦΗ- ΧΑΡΑΚΤΗΡΙΣΤΙΚΑ\nΚαι οι δύο φακοί έχουν λίγο – πολύ την ίδια αρχιτεκτονική στην κατασκευή τους. Αποτελούνται από ένα σταθερό τμήμα που πάνω του δένει η κορδέλα της κεφαλής, ενώ υπάρχει κι ένα άλλο, αυτό που φέρει τις λάμπες τύπου led και που κινείται, από την οριζόντια κλειστή θέση, προς τα κάτω. Ο Duracell διαθέτει τρία ισοδύναμα led λευκού φωτός, ενώ, κάτω από αυτά, βρίσκονται δύο αισθητά μικρότερα κόκκινου φωτός. Ο Energizer διαθέτει δύο ισοδύναμα led λευκού φωτός και, μεταξύ αυτών, βρίσκεται ένα ελαφρά μικρότερο κόκκινου φωτός. Και οι δύο λειτουργούν με ένα κουμπί – επιλογέα, που βρίσκεται στην κορυφή της κάθε μονάδας. Στις παρακάτω φωτογραφίες εικονίζονται ο Duracell αριστερά και ο Energizer δεξιά:\nΚαι οι δύο φακοί δέχονται τρεις (3) μπαταρίες τύπου ΑΑΑ:\nΣΥΓΚΡΙΣΗ ΦΑΚΩΝ – ΔΙΑΦΟΡΕΣ\nΕκτός από την παραπάνω διαφοροποίηση αναφορικά με τον αριθμό των φωτιστικών led του κάθε φακού, παρατηρήθηκαν οι παρακάτω ουσιώδεις διαφοροποιήσεις:\n- Το κουμπί / επιλογέας του Duracell λειτουργεί κυκλικά με συνεχόμενα πατήματα προς τα μέσα με την εξής σειρά: Δυνατό λευκό φως > λιγότερο δυνατό λευκό φως > κόκκινο φως > stop. Αυτή η σειρά λειτουργίας σίγουρα προβληματίζει, όσον αφορά την πρακτικότητά του κατά την διάρκεια της νυχτερινής παρατήρησης, γιατί, για να ανάψουμε τα κόκκινα φωτιστικά led, θα πρέπει, αφενός, να πατήσουμε το κουμπί του φακού τρεις συνεχόμενες φορές, αφετέρου, να περάσουμε έστω στιγμιαία από δύο σκάλες λευκού φωτός προκειμένου να βρεθούμε στην επιθυμητή τρίτη, και άρα, να διακινδυνεύουμε με το λευκό φως να χάσουμε την προσαρμογή των ματιών μας στο σκοτάδι. Σε αντίθεση με τον Duracell, ο Energizer διαθέτει δύο ανεξάρτητες θέσεις, μια για το λευκό φως και μια για το κόκκινο. Ο επιλογέας του, από τη θέση «0» που βρίσκεται, σύρεται, είτε αριστερά για να βρεθεί σε λειτουργία κόκκινου led, είτε δεξιά για να βρεθεί σε λειτουργία λευκού φωτός. Έτσι, ο χρήστης επιλέγει εύκολα και γρήγορα το είδος του φωτισμού που χρειάζεται.\n- Ο Duracell ανοιγοκλείνει το κινούμενο τμήμα του σε τρεις σκάλες και σε εύρος περίπου 90ο, ενώ ο Energizer ανοιγοκλείνει ομοιόμορφα και στρωτά σε οποιοδήποτε άνοιγμα επιθυμούμε και σε εύρος σχεδόν 180ο.\n- Ο Duracell έχει τον χώρο των μπαταριών τοποθετημένο στο τμήμα που ανοιγοκλείνει, ενώ ο Energizer έχει τον αντίστοιχο χώρο στο σταθερό του τμήμα, εκείνο που δένει με την κορδέλα της κεφαλής. Γενικά, ο Energizer είναι πιο «μαζεμένος» και πιο φιλικός στη χρήση φακός.\n- Ο Duracell διαθέτει ευχερές σύστημα εισόδου στο χώρο των μπαταριών, σε αντίθεση με τον Energizer που κλείνει ερμητικά και σφικτά, και για να ανοίξει απαιτήθηκε να τοποθετηθεί κατσαβίδι με λεπτή κεφαλή στην ειδική για τον σκοπό αυτό εσοχή που υπάρχει στο πλαϊνό τοίχωμα του φακού.\nΔΟΚΙΜΗ ΤΩΝ ΦΑΚΩΝ ΤΟ ΒΡΑΔΥ\nΩς προς τον λευκό φωτισμό, ο Duracell αποδίδει καλά, ρίχνοντας μια γενικά ομοιόμορφη δέσμη φωτός. Οι πλέον απαιτητικοί ίσως παρατηρήσουν μια ανεπαίσθητη διαφοροποίηση στην ένταση του φωτός προς το κέντρο της δέσμης, που όμως σε καμία περίπτωση δεν θα προβληματίσει κατά την χρήση του. Η ύπαρξη δύο επιπέδων έντασης πιθανόν να φανεί χρήσιμη σε κάποιους. Ο Energizer, από την άλλη, παρά το γεγονός ότι έχει ένα επίπεδο έντασης και ένα λιγότερο φωτιστικό led, αποδίδει ελαφρώς δυνατότερη δέσμη φωτός από τον Duracell, ενώ, παράλληλα, αποδίδει ελαφρώς και πιο ομοιόμορφη.\nΩς προς τον κόκκινο φωτισμό, ο Duracell αποδίδει μια σχετικά συγκεντρωτική και δυνατότερη δέσμη από έναν μέσο αστρονομικό φακό και αρκετά ομοιόμορφη. Από την άλλη, ο Energizer είναι ακόμη πιο δυνατός, διαχέοντας μια ευρύτερη και αρκετά ομοιόμορφη δέσμη φωτός. Στην παρακάτω φωτογραφία εμφανίζονται οι δέσμες, σε απόσταση περίπου 45 cm από τις πηγές τους, αριστερά ενός τυπικού – κινέζικου αστρονομικού φακού με δύο led σε αυξημένη ένταση, στο κέντρο αυτή του Duracell και δεξιά του Energizer.\nΚαι οι δύο φακοί είναι καλής ποιότητας κατασκευής, ανάλογης των ονομάτων που φέρουν και μπορούν να χρησιμοποιηθούν απροβλημάτιστα σε επίπεδο γενικής χρήσης. Όσον αφορά όμως την χρησιμότητά τους στην ερασιτεχνική αστρονομία, οι επιλογές που έχουν ενσωματωθεί στον φακό της Energizer είναι προτιμότερες. Παρέχει ανεξάρτητες επιλογές λευκού και κόκκινου φωτός, ενώ η δέσμη του κόκκινου led έχει μεγαλύτερη ένταση και εύρος, είναι δηλαδή λειτουργικότερη για τον σκοπό που προορίζεται, όπως αναφέρθηκε στην αρχή του συγκριτικού. Γιαυτό και ο Energizer θα παραμείνει στο βαλιτσάκι με τα αστρονομικά αξεσουάρ μου, ως ένα χρήσιμο βοήθημα των παρατηρήσεών μου, ενώ ο Duracell, ήδη βρήκε μια βολική θέση μέσα στο ντουλαπάκι του αυτοκινήτου μου.\nkookoo_gr 3 αναρτήσεις\nΕυχαριστούμε πολύ Γιώργο! Πολύ αναλυτική, χρήσιμη παρουσίαση. Νομίζω πως διάλεξα!\nΠήρα πριν καμία εβδομάδα το Energizer και είναι πολύ καλό και χρήσιμο για την ερασιτεχνική αστρονομία!\nΚαι εγω εχω τον Energizer, βεβαια ειναι λιγο "επικινδυνο" μερικες φορες μπερδευτικα και αναψα τα ασπρα LED και στραβωθηκα.\nΚατα τα αλλα πολυ βοηθητικοι οι φακοι κεφαλης, και αμα ειναι και με LED κρατανε και πολυ οι μπαταριες (ο Energizer παει 50 ωρες νομιζω)\nΔS>0: A change we can believe in.\nΈχω τον Energizer εδώ και μήνες και επαυξάνω. Τον πήρα από ένα Supermarket για να αντικαταστήσω έναν No name (που ήταν μάλιστα ακριβότερος) με λευκά led βαμμένα από μένα με μικρή επιτυχία.\nΑυτό που δεν συνειδητοποίησα είναι πως το φως του είναι πολύ έντονο για αστρονομική χρήση, καθώς δεν έχω παρατηρήσει ακόμη από απόλυτο σκοτάδι. Ποιός φακός είναι αρκετά ασθενικός ώστε να είναι χρήσιμος σε αυτή την περίπτωση;\nΑ! Και συγχαρητήρια για το συγκριτικό! Έχεις το modus σίγουρα.\nΔεν τον βρήκα στη σελίδα των μαγαζιών μας αλλά σίγουρα τον έχουν.Καμιά 15αριά ευρώ.\nΣχοινάκι για να τον κρεμάς στο λαιμό σου, πλαστικός για να μην παγώνεις όταν τον κρατάς με το στόμα, ροοστάτης για την ένταση του φωτός κ μεγάααααααλη αυτονομία.\nΕγώ του έχω βάλει κ ένα μονό φύλο από χαρτοπετσέτα μέσα απ το γυαλάκι του ώστε να διαχέεται καλύτερα το φως του.\nΣτην φώτο που έχει παραθέσει ο PapGeo είναι ο αριστερός.\nfiliatra το πλανητάριο έχει τον αστρονομικό φακό, στα 14ευρό από ότι είδα!!\nΔημοσιεύτηκε Μάρτιος 5, 2010\nΝαι το ξέρω πως τον έχουν όλα τα μαγαζια σε αυτή την τιμή.Απλά στα site τους δεν τον βρήκα.\nΟνοματεπώνυμο: Μάκης ζεγκίνης\nκυριοι χρησιμοποιω τον Energizer 2 χρονια τωρα και εχω παρατηρησει οτι ο κυκλος ζωης τους ειναι κοντα στον χρονο.απλος μετα πεφτει αποτομα η αποδοση τους και δεν εχει να κανει με την μπαταρια.εχω αλλαξη ιδη 2 φακους και ειμαι στον τριτο..\nγια δειτε και εδω http://global.ebay.com/640_nM_RED_LED_Flashlight_Aviator_Torch_Astronomy_Light/390163631806/item\nΤι ακριβώς άλλαξες; Όλον τον φακό ή μόνο τα LED;\nΔεν είναι και κάτι ακριβό ώστε να πειράζει, αλλά ποιός ξέρει αν θα υπάρχει μετά από 1-2 χρόνια.\nΜήπως η πτώση της απόδοσης τελικά εξυπηρετεί στο να μην σε τυφλώνει;\nΕρώτηση προς γνώστες: Τα LED ντιμάρονται;\nτα led μπορεις να τα ντιμαρεις. ψαξε στον γουγλη για κυκλωματα για λεντακια. επισης ενας καλος φακος ασπρου και κοκκινου χρωματος ειναι εδω. http://alpamayopro.gr/products/item.php?ItemID=639\nΔημοσιεύτηκε Μάρτιος 6, 2010\nΕντυπωσιακό! Διαθέτω αρκετούς φακούς led, αλλά κανείς δεν έχει χάσει την απόδοσή του. Ο energizer δεν έχει ακόμα κλείσει χρόνο, αλλά, για τρεις περίπου μήνες, είχε «επιταχθεί» από τον γιό μου, ο οποίος τον χρησιμοποιούσε τακτικά στα παιχνίδια του. Πέρασε όλα τα test αντοχής στα παιδικά του χέρια κι επιβίωσε, χωρίς μάλιστα να χρειαστεί να του αλλάξω μπαταρίες! Το τελευταίο το έπραξα μόνο για τις ανάγκες του παρόντος review και μετά τοποθέτησα πάλι τις παλιές. Σε κάθε περίπτωση, αυτοί οι φακοί κοστίζουν γύρω στα 12-15 ευρώ. Οπότε, το κόστος αντικατάστασής τους είναι πολύ μικρό συγκριτικά με τις υπηρεσίες που προσφέρουν.\nΕνδιαφέρουσα πρόταση κι ο φακός της Petzl, ο οποίος έχει δύο θέσεις off, την κάθε μια στα άκρα της κλίμακας επιλογών, ώστε να μην χρειάζεται να περνά κανείς από το λευκό φως για να φθάνει στο κόκκινο. Βέβαια, λόγω του μικρού του όγκου παίρνει 2 μπαταρίες τύπου «παστίλιας» CR 2032 Lithium.\nΠαιδια τον Energizer απο που τον αγοραζω\nΕγω τον πηρα απο Praktiker αλλα το εχω δει σε πολλα σουπερμαρκετ στα ραφια/σταντ με τις μπαταριες\nΚωστα αλλαξα τον φακο και οχι τα led εξαλλου 10 ευρω εχει ενας καινουριος.Αλλα πραγματικα μου εκανε εντυπωση οτι και οι 2 αρχισαν να χανουν φωτηνοτητα λιγο πανω απο χρονο πρωτα τα τα 2 ακριανα και μετα το κοκινο μεσαιο σε βαθμο απελπιστικο.βεβαιως του χρησιμοποιουσα και\nγια ψαρεμα οπου ετρωγε και της αλμυρες του.\nΑν θυμαμε καλλα γραφει καπου στην συσκευασια του οτι δε θα χρειαστει να αλλαξετε ποτε μπαταριες...\nδικιο εχουν τελικα..\nΔημοσιεύτηκε Μάρτιος 7, 2010\nΔημήτρη, τον είχα δει πριν 2 εβδομάδες στα Carrefour της Λ.Αθηνών (Καβάλας).\nPapGeo, Peri, Σας ευχαριστω\nΔημοσιεύτηκε Μάρτιος 10, 2010\nΑπό: Ηράκλειο, Κρήτη\nΟνοματεπώνυμο: Γρηγόρης Μαραβέλιας\nΜια πιο ακριβή πρόταση αλλά από εταιρεία με παράδοση σε αξιόπιστους φακούς! Petzl 3+lite\nΜικροσκοπικός, πανάλαφρος με κόκκινο και λευκό φως (οπότε μπορείτε να μαζέψετε και να στήσετε πιο άνετα αν έχετε την άνεση να χρησιμοποιήσετε λευκός φως και μετά γυρνάτε στο κόκκινο με μία κίνηση), και μεγάλης διάρκειας μπαταρία.\nΔημοσιεύτηκε Ιούνιος 26, 2010\nΕνημέρωση της 26-6-2010:\nΌπως αναφέρει ο Άγγελος Κεχαγιάς, η Energizer προχώρησε στην έκδοση νέου φακού κεφαλής, που διαθέτει αποκλειστικά και μόνο LED λευκού φωτός: http://www.astrovox.gr/forum/viewtopic.php?t=12352&highlight= Γιαυτό, όσοι ενδιαφέρονται να αγοράσουν τον energizer της παρούσας δοκιμής, καλό είναι να έχουν υπόψη τους τo παραπάνω γεγονός.\nΜόλις αγόρασα αυτό http://www.e-shop.gr/show_per.phtml?id=PER.912274 απο το ομόνυμο κατάστημα τώρα το κραταω και έχει 1 κόκκινο led οχι μονο λευκα!\nΔημοσιεύτηκε Φεβρουάριος 27, 2012\nΈχοντας τον Energizer που αναφέρεται στο συγκριτικό για αρκετές πια εξορμήσεις, όλες σε σκοτεινό ουρανό, μπορώ να φτάσω στα εξής συμπεράσματα από τη χρήση του:\n1. Καταρχήν, μιλάμε για υβριδικό φακό (2 λευκά led, 1 κόκκινο) και στη λειτουργία του ως λευκός είναι καταπληκτικός, κανένα παράπονο εκεί.\n2. Σαν κόκκινος φακός όμως, αυτό το ένα και μοναδικό κόκκινο led που έχει είναι εκτυφλωτικά ΙΣΧΥΡΟ για χρήση με χάρτες και δυστυχώς αποτυγχάνει στο να διατηρήσει την νυχτερινή όραση σωστά. Δεν έχει υπάρξει ούτε ένας άνθρωπος που να τον πλησίασα με αυτόν αναμμένο ή να τον έστρεψα (γιατί ρυθμίζεται η κλίση του φακού) προς τα πάνω τους και να μην άκουσα τα εξής:\n"Πώπω! Σβήσε είσαι πολύ εκτυφλωτικός!"\n"Ποιος είσαι εσύ με τόσο δυνατό κόκκινο;" Σβήσε, σβήσε!!"\n"Μα πως διατηρείς όραση με τόσο έντονο κόκκινο;;"\nΕίχαν όλοι δίκιο. Δική μου εμπειρία; Όποτε τον έριχνα πάνω σε οποιοδήποτε λευκό τυπωμένο χάρτη (Sky atlas 2000.0, Uranometria κλπ.) μετά έβλεπα αστράκια!! Γρήγορα σχετικά ξανασυνήθιζα...αλλά δεν είναι βιολί αυτό. Οπότε;;; Ξαναείχα πάνω μου ΔΕΥΤΕΡΟ φακό χειρός με ρυθμιζόμενη ένταση από ποτενσιόμετρο, όπως του Πλανηταρίου με το κορδόνι...δηλαδή ο Energizer ανάβει πια ΜΟΝΟ όταν στήνω/ξεστήνω εξοπλισμό στο σκοτάδι γιατί τελικά ΜΟΝΟ για αυτό είναι και μην γελιέστε παιδιά...ΔΕΝ διατηρεί σωστά την νυχτερινή όραση!!!\nΜε άλλα λόγια ΕΠΙΒΕΒΑΙΩΝΩ για άλλη μια φορά αυτό που αναφέρει ο φίλος Γιώργος Παπανδρέου (PapGeo) στην αρχή του συγκριτικού, για την ισχύ του φακού.\nΕρώτηση κρίσεως...ΜΑ ΚΑΝΕΝΑΣ κατασκευαστής δεν έχει βγάλει τον παρακάτω φακό;\n1. Να είναι κεφαλής ΑΠΑΡΑΙΤΗΤΑ!\n2. Να έχει LED εννοείται, μόνο κόκκινα, ΔΕΝ θέλουμε λευκά! Στον energizer είναι δόσεις που ξεχνιέσαι να το πας αριστερά τον διακόπτη, τον πας δεξιά, ανάβει το λευκό και... ΚΛΑΦΤΑ!\nΣτα χώνουν και οι γύρω γύρω δύστυχοι!\n3. το πιο σημαντικό: να έχει 3-4 διαβαθμίσεις του ΚΟΚΚΙΝΟΥ!!! Για διάβασμα χαρτών, για στήσιμο ξεστήσιμο, για πολύ extreme αντικείμενα όπου η όραση πρέπει να μείνει στα καλύτερά της κλπ.\nΜα κανένας κατασκευαστής ρε παιδιά δεν έχει κάτι σχεδιασμένο ειδικά για το χόμπυ μας;;;\nΑν δεν είναι κεφαλής, για μένα ο φακός είναι ΑΧΡΗΣΤΟΣ!! Οι διαβαθμίσεις του κόκκινου τόσο δύσκολο είναι να τις υλοποιήσουν;\nΓνώμες και προβληματισμοί παρακαλώ...\nΑν βάλουμε επιπλέον κόκκινο φίλτρο στον Energizer; Τόσο στο ερυθρό, όσο και στα λευκά LED!\nΡίξε μια ματιά εδώ Τάσο\nγιατί δεν σου κάνει του πλανηταρίου με την ρυθμιζόμενη ένταση;


Η ενίσχυση της επιχειρηματικότητας μόνος οδηγός της ανάπτυξης - Ειδήσεις - νέα - Το Βήμα Online\nΗ ενίσχυση της επιχειρηματικότητας μόνος οδηγός της ανάπτυξης\nΗ Ελλάδα μπήκε σε περίοδο αναιμικής ανάπτυξης, αλλά οι πολιτικές και οικονομικές συνθήκες παραμένουν δύσκολες. Η κατάρρευση κατά 67% των επενδύσεων μετά το 2009 συνέτεινε στην κατακρήμνιση της ανταγωνιστικότητας της ελληνικής οικονομίας μέσα από τη συνεπακόλουθη τεχνολογική υστέρηση. Οι επενδυτικές ανάγκες για την περίοδο 2018-2022, συμβατές με οικονομική μεγέθυνση της τάξης του 3%-4%, εκτιμήθηκαν από την PwC σε €210 δισ. αλλά οι προβλεπτές αυτή τη στιγμή ροές χρηματοδότησης δεν επαρκούν για να τις καλύψουν.\nΗ ελληνική οικονομία οδηγείται από τον ιδιωτικό τομέα και κατ’ επέκταση η βελτίωση της ανταγωνιστικότητας των επιχειρήσεων είναι βασική προϋπόθεση για επενδύσεις και τη συνεπακόλουθη σταθερή ανάπτυξη.\nΜέσα στην κρίση μειώθηκε σημαντικά η οικονομική δραστηριότητα, αλλά δεν καταστράφηκε ο παραγωγικός ιστός. Σύμφωνα με τη μελέτη της PwC «Stars & Zombies», το 37% των ελληνικών επιχειρήσεων με ετήσια έσοδα πάνω από €10 εκατ. παραμένει διεθνώς ανταγωνιστικό και ένα ακόμη 31% βρίσκεται σε καλή κατάσταση αλλά με ανάγκη ουσιωδών παρεμβάσεων στον τρόπο λειτουργίας τους και στη χρηματοδότησή τους. Δυστυχώς 32% των εταιρειών είναι Zombies, με δυσκολίες ανάπτυξης εργασιών, χαμηλή ή και αρνητική κερδοφορία και πολύ υψηλό δανεισμό. Οι εταιρείες Zombies απορροφούν περισσότερους πόρους από ό,τι παράγουν και έχουν αρνητική επίδραση στις χρηματοροές του συνόλου των εταιρειών. Αν «μαγικά» τα Zombies έπαυαν να λειτουργούν, τα οφέλη για τις υγιείς εταιρείες θα ήταν θεαματικά: αύξηση πωλήσεων, μεγαλύτερα κέρδη και περισσότερες επενδύσεις.\nΗ συστηματική έλλειψη επενδύσεων την περίοδο 2009-2016 οδήγησε τις ελληνικές επιχειρήσεις σε τεχνολογική υστέρηση απέναντι στους διεθνείς ανταγωνιστές με επιπτώσεις στην ποιότητα, στην ελκυστικότητα αλλά και στο κόστος των προϊόντων και υπηρεσιών που προσφέρουν. Η ανάκαμψη του ρυθμού επενδύσεων είναι ο μόνος μηχανισμός που μπορεί να επαναφέρει σταδιακά τις ελληνικές επιχειρήσεις στη διεθνή ανταγωνιστικότητα. Το τραπεζικό σύστημα όμως είναι ακόμη αδύναμο να στηρίξει νέες επενδύσεις, καθώς πρέπει να απαλλαγεί από τα προβληματικά δάνεια που βαραίνουν τους ισολογισμούς των τραπεζών και να υιοθετήσει ένα νέο μοντέλο δανειοδότησης και υποστήριξης των επιχειρήσεων και ειδικά των μικρομεσαίων.\nΗ στρατηγική ανάπτυξης των υγιών επιχειρήσεων θα πρέπει να στηρίζεται στην ενοποίηση της ζήτησης, στην ενοποίηση της προσφοράς κάτω από κοινά εμπορικά σήματα, στην αύξηση της έρευνας και ανάπτυξης, στις κοινές υπηρεσίες, στη μείωση του κόστους και σε πολύ ισχυρότερο marketing. Οι στρατηγικές αυτές, σε συνδυασμό με την απολύτως αναγκαία απομάκρυνση των Zombies από την αγορά, θα οδηγήσουν στην αύξηση του μεγέθους των εταιρειών, απαραίτητη για τη χρηματοδότηση της έρευνας και ανάπτυξης και του μάρκετινγκ.\nΥπάρχουν περιοχές οικονομικής ανταγωνιστικότητας, όπως ο τουρισμός, η βιομηχανία τροφίμων και ποτών, τα μεταλλεία, η ενέργεια, αλλά και πολλές ανταγωνιστικές επιχειρήσεις σε βεβαρημένους κλάδους οι οποίες αξίζουν επενδυτική εμπιστοσύνη. Η συστηματική ενίσχυση του τομέα υπηρεσιών και μάλιστα εκείνων των ανεκμετάλλευτων περιοχών που οδηγούνται από ζήτηση εκτός Ελλάδας (π.χ. λογισμικό, ιατρικές υπηρεσίες, εκπαίδευση) θα δημιουργήσει νέα κέντρα ανταγωνιστικότητας.\nΗ ανταγωνιστικότητα των επιχειρήσεων οδηγεί την οικονομική ανάπτυξη μέσα από επενδύσεις. Γι’ αυτό χρειάζεται μια συνολική πολιτική διευκόλυνσης και παρότρυνσης της επιχειρηματικότητας, η οποία εκτός από την άρση των εμποδίων να προωθεί την:\nl Σταθεροποίηση του φορολογικού συστήματος.\nl Ενίσχυση των εξωεπιχειρηματικών δομών (clustering, demand / supply aggregators, networks).\nl Χάραξη και εφαρμογή σταθερής βιομηχανικής, τουριστικής και ενεργειακής πολιτικής.\nl Φοροαπαλλαγή για νέες προσπάθειες, για έρευνα και ανάπτυξη αλλά και για την αύξηση της κλίμακας του επιχειρείν μέσω συγχωνεύσεων.\nl Αλλαγή της αρχιτεκτονικής του τραπεζικού συστήματος και την ενεργή διαχείριση των μη εξυπηρετούμενων δανείων των Zombies.\nl Δημιουργία προσφοράς θεσμικών ιδίων κεφαλαίων.\nl Αύξηση της αποτελεσματικότητας της «μαλακής» χρηματοδότησης.\nl Συστηματική επιβράβευση της καινοτομικότητας και της επιχειρηματικότητας.\nΗ ενίσχυση της επιχειρηματικότητας θα φέρει συνεπακόλουθα τη μείωση της ανεργίας. Η δημιουργία αναπτυξιακών συνθηκών με την τόνωση της ζήτησης, την έμφαση στις επενδύσεις και την αύξηση των δαπανών για έρευνα και τεχνολογία αποτελεί την αναγκαία και βασική προϋπόθεση για την αύξηση της απασχόλησης και τη διατήρηση της κοινωνικής συνοχής.\nΗ επιχειρηματικότητα είναι η μόνη διεργασία παραγωγής πλούτου για τη χώρα και ο μόνος μοχλός οικονομικής της επιτάχυνσης. Της αξίζει η στήριξη και η διευκόλυνση, ώστε να οδηγήσει την οικονομία και κατ’ επέκταση την κοινωνία σε ένα καλύτερο μέλλον. Χρειάζεται μια ουσιαστική αλλαγή αντίληψης σε πολιτικό αλλά και πολιτισμικό επίπεδο για την επιχειρηματικότητα. Αλλιώς θα μείνουμε με την ψευδαίσθηση της ανάκαμψης χωρίς επενδύσεις, η οποία υπονομεύει τον παραγωγικό ιστό και αποδυναμώνει όλο και περισσότερο τις επιχειρήσεις και τη χώρα.\nO κ. Κώστας Μητρόπουλος είναι εντεταλμένος σύμβουλος της PwC Ελλάδας.


“Πρόσφερα τεχνογνωσία, την αρνήθηκαν”, δηλώνει ο Μπόργιανς\nΤρίτη, 23 Φεβρουάριος 2016 10:31\nΠροσέφερα συνεργασία και σε θέματα φορολογικών ελέγχων ήδη το 2012 στην τότε ελληνική κυβέρνηση (του Αντώνη Σαμαρά), αλλά δεν υπήρξε ενδιαφέρον, σε αντίθεση με την σημερινή κυβέρνηση του Αλέξη Τσίπρα, δηλώνει ο υπουργός οικονομικών της Β. Ρηνανίας Βεστφαλίας Νόρμπερτ Βάλτερ- Μπόργιανς.\nΣε αποκλειστική του δήλωση στο ΑΠΕ-ΜΠΕ ο Γερμανός υπουργός επαναλαμβάνει όσα είχε και πρόσφατα επισημάνει σε συνέντευξή του ότι «είναι ένα πολύ σημαντικό σημάδι το γεγονός ότι η ελληνική πλευρά εννοεί σοβαρά» ότι θέλει να καταπολεμήσει τη φοροδιαφυγή.\n«Μπορώ μόνο να επαναλάβω αυτό το οποίο ανέφερα και κατά κατά την επίσκεψή μου στον πρωθυπουργό Αλέξη Τσίπρα και τους υφυπουργούς Τρύφωνα Αλεξιάδη και Δημήτρη Παπαγγελόπουλο τον περασμένο μήνα. Ήδη το 2012 προσέφερα επανειλημμένα συνεργασία σε εκπροσώπους της ελληνικής κυβέρνησης. Επρόκειτο συγκεκριμένα για ανταλλαγή know how της φορολογικής διοίκησης όπως επίσης και των φορολογικών ελέγχων, τίποτα περισσότερο αλλά επίσης και τίποτα λιγότερο. Προφανώς δεν υπήρχε από την τότε κυβέρνηση -σε αντίθεση με τη σημερινή- κανένα ενδιαφέρον για συνεργασία, αν και ο ομοσπονδιακός υπουργός οικονομικών Βόλφγκανγκ Σόιμπλε είχε ρητά δηλώσει την υποστήριξή του σε μια τέτοια συνεργασία. Είναι όμως υπόθεση της εκάστοτε κυβέρνησης να αποδεχθεί την προσφορά για συνεργασία ή να την αρνηθεί», δηλώνει ο υπουργός οικονομικών της Β. Ρηνανίας Βεστφαλίας Νόρμπερτ Βάλτερ- Μπόργιανς.\nΑντώνης Πολυχρονάκης, ΑΠΕ-ΜΠΕ-WWW.AMNA.GR., Αθήνα\nΕστάλη στην ΟΔΥΣΣΕΙΑ, 23.2.2016, Μ. Ιγνατίου


Ασφαλιστικό δίκαιο : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Βασίλειος Δ. Κιάντος\nΤο βιβλίο αυτό διαιρείται σε τρία μέρη: Στις εισαγωγικές, γενικές και ειδικές γνώσεις, δηλαδή περιέχει την εισαγωγή στο ασφαλιστικό δίκαιο, την ύλη που αφορά τις γενικές αρχές αυτού και το ειδικό μέρος του εν λόγω δικαίου, που περιλαμβάνει το δίκαιο των κατʼ ιδίαν ασφαλιστικών συμβάσεων, καλυπτόμενης έτσι της ύλης του κλάδου αυτού του εμπορικού δικαίου.\nΗ πραγμάτευση της ύλης αυτής γίνεται κατά σαφή τρόπο, είναι περιεκτική, ενώ αντιμετωπίζονται τα σχετικά προβλήματα και παρέχονται αιτιολογημένες λύσεις. Το βιβλίο αυτό προορίζεται για την επιστήμη, την πράξη και την πανεπιστημιακή διδασκαλία.\nΕκτός της επιστημονικής σκέψεως, δίνεται η προσήκουσα προσοχή στη νομολογία όλων των βαθμίδων των δικαστηρίων μας, από εκείνη του Αρείου Πάγου έως αυτή των Ειρηνοδικείων. Η εξέταση της νομολογίας, αλλά και της επιστημονικής διδασκαλίας γίνεται με κριτική αξιολόγηση και αιτιολογημένη θεμελίωση πρωτότυπων λύσεων.\nΗ παρούσα 9η έκδοση περιέχει την ανάλυση και της πρόσφατης νομολογίας, η οποία είναι πλούσια και ενδιαφέρουσα.\nΗ νέα έκδοση περιέχει λεπτομερή ευρετήρια νομοθετικών διατάξεων, αποφάσεων, αλλά και αλφαβητικό ευρετήριο\nISBN (10ψήφιο): 960-445-022-0


Στον ΣΥΡΙΖΑ ξεχνάνε το «έως» στην απαλλαγή φόρου για γονικές παροχές ΕΩΣ €800.000 - DailyPost.gr\nΣτον ΣΥΡΙΖΑ ξεχνάνε το «έως» στην απαλλαγή φόρου για γονικές παροχές ΕΩΣ €800.000\nΟι εξαγγελίες του Κυριάκου Μητσοτάκη στη ΔΕΘ, προκάλεσαν πλήθος αντιδράσεων από στελέχη του ΣΥΡΙΖΑ.\nΕιδικά το μέτρο, που θα ισχύσει από 1η Οκτωβρίου για κατάργηση του φόρου γονικών παροχών και δωρεών έως €800.000 ανά τέκνο και συγγενή, έφερε σειρά αναρτήσεων και δηλώσεων.\nΕντύπωση προκαλεί ότι πολλά στελέχη του ΣΥΡΙΖΑ, αγνοούν ή αμελούν να αναφέρουν παρόλο που γνωρίζουν, ότι η απαλλαγή φόρου απευθύνεται σε όλους όσους έχουν ακίνητη περιουσία ΕΩΣ 800.000 ευρώ.\nΦαίνεται ότι το αντιπολιτευτικό αφήγημα τους θέλει να επιμένουν ότι απαλλάσσονται από φόρο όσοι κάνουν γονική παροχή ή δωρεά 800.000 ευρώ, παρουσιάζοντας το ως παροχή στους πλούσιους ενώ στην πραγματικότητα ωφελείται όλη η ραχοκοκαλιά της μεσαίας τάξης, δηλαδή και όσοι έχουν ακίνητη περιουσία 200.000 ή 300.000 ευρώ.\nΟι αναρτήσεις – δηλώσεις στελεχών του ΣΥΡΙΖΑ\nΟ Ευκλείδης Τσακαλώτος, χαρακτηρίζει ως “απατεωνιά” μια σειρά από μέτρα που εξήγγειλε ο πρωθυπουργός ενώ παράλληλα σημειώνει πως “κοροϊδεύει ανερυθρίαστα τους νέους και τις νέες”.\nΣε ανάρτησή του, μάλιστα, μεταξύ άλλων, ανέφερε συγκεκριμένα ότι “όταν κάποιος λέει ότι μοιράζει δίκαια τον πλούτο, και κάνει τεράστια δώρα σε όσους έχουν ακίνητη περιουσία 800.000 και δεν δίνει τίποτα σε όσους έχουν μέχρι 150.000, το λες και απατεωνιά.”\nΌταν κάποιος κοροϊδεύει έτσι ανερυθρίαστα τους νέους και τις νέες και τους δίνει 50 gigabytes, μην παραξενευτεί αν τα χρησιμοποιήσουν για να του απαντήσουν κάπως… αθυρόστομα…”.\nΟ βουλευτής ΣΥΡΙΖΑ και πρώην αντιπρόεδρος της κυβέρνησης ΣΥΡΙΖΑ-ΑΝΕΛ, Γιάννης Δραγασάκης, σε ανάρτησή του αγνόησε και εκείνος τη λέξη, ΕΩΣ, στις εξαγγελίες του πρωθυπουργού σχετικά με την απαλλαγή φόρου στις γονικές παροχές, “ΕΩΣ 800.000 ευρώ”.\n“Ποια κοινωνική ανάγκη εξυπηρετεί η απαλλαγή από το φόρο μιας μεταβίβασης ακινήτων, χρήματος ή μετοχών ύψους 800.000 ευρώ;” έγραψε σε ανάρτησή του.\nΠοια κοινωνική ανάγκη εξυπηρετεί η απαλλαγή από το φόρο μιας μεταβίβασης ακινήτων, χρήματος ή μετοχών ύψους 800.000 ευρώ; #stokokkino\n— Γιάννης Δραγασάκης (@YDragasakis) September 14, 2021\n“Μου έκανε εντύπωση η κυβερνητική ανακοίνωση ότι θα είναι αφορολόγητη η γονική δωρεά για 800.00 ευρώ – έστω έως 800.000- …Αν κάποιος έχει 800.000 ευρώ, ε, ναι πρέπει να πληρώσει φόρους… Σε ποιους απευθύνεται; Βαράνε οι καμπάνες στις λαϊκές γειτονιές ότι είναι αφορολόγητα τα 800.000 ευρώ.” είπε σε τηλεοπτική του εμφάνιση ο Νάσος Ηλιόπουλος.\nΟ Α. Γεωργιάδης υποστήριξε ότι αντί για “έως 800.000” μίλησα για “πάνω από 800.000” σχετικά με την εξαγγελία Μητσοτάκη για τις γονικές παροχές. Είμαι σίγουρος ότι μπορεί να βρει το απόσπασμα, εκτός και αν είναι απλά ψεύτης. pic.twitter.com/dllU9QIY3h\nΕπίσης, ο αναπληρωτής εκπρόσωπος Τύπου του ΣΥΡΙΖΑ, Αλέξανδρος Νικολαίδης, μιλώντας χθες στην εκπομπή Brainstorming του Action24, άφησε να εννοηθεί ότι ο ΣΥΡΙΖΑ θα άφηνε ως έχει τη φορολογία για περιουσία άνω των 250.000 ευρώ.\nΑκόμη, η πρώην «βουλεύτρια» Ελένη Αυλωνίτου έγραψε σαρκαστικά «οι περισσότεροι Έλληνες είναι κατενθουσιασμένοι αφού μπορούν να μεταβιβάσουν ακίνητο 800.000 ευρώ στο παιδί τους «αφορολόγητο», εννοώντας ότι είναι ένα μέτρο που αφορά τους πλούσιους.


Συνεχίζονται οι εντατικοί έλεγχοι και την Μ. Εβδομάδα: 958 παραβάσεις την Μ. Δευτέρα, οι 805 για μετακινήσεις | mononews\nΣυνεχίζονται οι εντατικοί έλεγχοι και την Μ. Εβδομάδα: 958 παραβάσεις την Μ. Δευτέρα, οι 805 για μετακινήσεις\nΒεβαιώθηκαν συνολικά 958 παραβάσεις και πραγματοποιήθηκαν 8 συλλήψεις. 805 παραβάσεις για περιορισμό μετακίνησης και επιβλήθηκαν ισάριθμα πρόστιμα των 300 ευρώ, ως ακολούθως:\n• 117 στην Αττική,\n• 111 στην Κεντρική Μακεδονία,\n• 109 στη Θεσσαλονίκη,\n• 75 στη Δυτική Ελλάδα,\n• 64 στη Στερεά Ελλάδα,\n• 55 στην Κρήτη,\n• 51 στην Ήπειρο,\n• 45 στην Ανατολική Μακεδονία και Θράκη,\n• 33 στο Βόρειο Αιγαίο,\n• 30 στη Θεσσαλία,\n• 29 στη Δυτική Μακεδονία,\n• 29 στα Ιόνια Νησιά και\n• 3 στο Νότιο Αιγαίο.\n• 18 στην Κεντρική Μακεδονία,\n• 16 στο Βόρειο Αιγαίο,\n• 15 στην Αττική,\n• 15 στη Στερεά Ελλάδα,\n• 14 στην Κρήτη,\n• 7 στη Θεσσαλία,\n• 5 στην Ήπειρο,\n• 5 στα Ιόνια Νησιά.\nΤέλος, βεβαιώθηκε 1 παράβαση για μη συμπλήρωση της ηλεκτρονικής φόρμας PLF (Passenger Locator Form) από ταξιδιώτη. Από την έναρξη εφαρμογής των νέων μέτρων (7 Νοεμβρίου 2020) έχουν βεβαιωθεί συνολικά 126 ομοειδείς παραβάσεις. Οι έλεγχοι συνεχίζονται με αμείωτη ένταση για την προστασία της δημόσιας υγείας.\nΣχέδιο «Πάσχα»: Αυστηροί αστυνομικοί έλεγχοι, κυρίως στα διόδια – Πώς η ΕΛ.ΑΣ θα αποτρέψει τις εξορμήσεις εκτός νομού\nαστυνομικός έλεγχοςΔιεθνής Αερολιμένας ΑθηνώνΕΛ.ΑΣ.κορονοϊόςπεριοριστικά μέτρα